title: Rajesh Khanna

text: Khanna oli vuosina 1973–1984 naimisissa näyttelijäkollegansa Dimple Kapadian kanssa. Heillä on kaksi lasta, entiset näyttelijät Twinkle Khanna ja Rinke Khanna.


title: Dimple Kapadia

text: Dimple Chunnibhai Kapadia (s. 8. kesäkuuta 1957) on intialainen näyttelijä. Hän on esiintynyt muiden muassa elokuvissa "Bobby" (1973), "Saagar" (1985), "Rudaali" (1993) ja "Being Cyrus" (2006). Hän on neljän Filmfare Awards -palkintonsa ohella voittanut parhaan naispääosan National Film Awards -palkinnon vuonna 1993.


title: Dimple Kapadia

text: Kapadia oli naimisissa näyttelijäkollegansa Rajesh Khannan kanssa vuosina 1973–1984. Heillä on kaksi tytärtä, näyttelijät Twinkle Khanna ja Rinke Khanna.


title: Piacenzan maakunta

text: Piacenzan maakunta () on maakunta Emilia-Romagnan alueella Italian pohjoisosissa, Pojoen eteläpuolella.


title: Piacenzan maakunta

text: Piacenzan maakunnan pinta-ala on 2 586 km ja asukasluku vajaat 300 000. Maakunta muodostuu 48 kunnasta, ja sen pääkaupunki on Piacenza.


title: Piacenzan maakunta

text: Piacenzan maakunnan suurimmat kaupungit ovat (31.12.2015):


title: Meera Jasmine

text: Jasmine Mary Joseph eli Meera Jasmine (, s. 15. helmikuuta 1984) on intialainen näyttelijä. Hän syntyi malajalaminkielisessä Keralassa ja löysi alansa itsenäisesti; hän ei tule näyttelijäperheestä. Jasmine ei ole rajoittanut uraansa malajalamelokuviin, vaan on esiintynyt myös tamiliksi, teluguksi ja kannadaksi.


title: Meera Jasmine

text: Jasmine voitti vuonna 2003 parhaan naispääosanäyttelijän Kansallisen elokuvapalkinnon roolistaan elokuvassa "". Lisäksi hän on voittanut muun muassa Filmfare Awards South -palkintoja.


title: Meera Jasmine

text: Vuonna 2006 syntyi kohu, kun kristitty Jasmine vieraili hindutemppelissä, johon vain hindut saavat mennä. Hän pyysi anteeksi ja maksoi temppelille 10 000 Intian rupiaa.


title: Swatch

text: Swatch on sveitsiläisen Swatch Groupin rannekellomerkki. Sen ensimmäinen kellomallisto, johon kuului kaksitoista mallia, tuli Sveitsin markkinoille 1. maaliskuuta 1983. Malliston kellot olivat edullisia (50 CHF), ja ne koostuivat vain 51 osasta (tavallisesti 91).


title: Swatch

text: Swatch-nimi oletetaan usein olevan yhdistetty sanoista "Swiss watch" (sveitsiläinen kello), mutta se tulee sanoista "Second watch".


title: Ondrej Voda

text: Ondrej Voda (s. 10. tammikuuta 1980) on slovakialainen skeetampuja.


title: Ondrej Voda

text: Voda on saavuttanut kultaa poikien sarjan Skeetissä Nikosian Euroopan-mestaruuskilpailuissa 1998 tuloksella 145. Seuraavan vuoden Tampereen MM-kilpailuissa hän sai hopeaa tuloksella 118 ja sijoittui lisäksi Poussanin EM-kilpailuissa neljänneksi.


title: Patcharee Sangmuang

text: Patcharee Sangmuang (s. 20. maaliskuuta 1978 Nakhon Ratchasima) on thaimaalainen lentopalloilija. Hän kuuluu Thaimaan naisten maajoukkueeseen, jossa hän teki debyyttinsä Aasian kisoissa 1998. Sangmuangin lempinimi on "Lelu".


title: Patcharee Sangmuang

text: Siangmen on pelannut urallaan kolmessa seurassa kolmessa eri maassa. Vuonna 2004 hän edusti Fujian Xiamenia Kiinassa. Tämän jälkeen hän siirtyi Venäjälle Aurum Clubiin. Nykyisin Sangmuang pelaa Vietnamissa.


title: Viktor Burajev

text: Viktor Mihailovitš Burajev (, s. 23. elokuuta 1982) on venäläinen kävelijä.


title: Viktor Burajev

text: Burajev saavutti pronssia 10 000 metriltä Santiago de Chilen juniorien MM-kisoista 2000 ajalla 40.56,57. Seuraavana vuonna hän käveli niin ikään pronssille Edmontonin MM-kisojen 20 kilometrillä. Münchenin EM-kilpailuissa 2002 hän käveli ajalla 1.20.36 neljänneksi.


title: Viktor Burajev

text: Ateenan olympialaisissa 2004 hän sijoittui kahdenneksikymmenneksineljänneksi ja sijoittui samana vuonna kävelyn maailmancupissa Naumburgissa seitsemänneksi ajalla 1.20.14. Vuonna 2006 hän käveli Göteborgin EM-kisoissa neljänneksi ja La Coruñan maailmancupissa seitsemänneksi. Tšeboksaryn maailmancupissa 2008 hän oli kahdeskymmenesneljäs ajalla 1.22.29.


title: Viktor Burajev

text: Syyskuussa 2008 Venäjän yleisurheiluliitto langetti Burajeville kahden vuoden kilpailukiellon EPOn käytöstä.


title: Densberg

text: Densberg on kylä ja kaupunginosa Jesbergin kaupungissa, Schwalm-Ederin piirikunnassa, Hessenin osavaltiossa, Saksassa. Siellä on noin 469 asukkasta.


title: Alkathoos

text: Alkathoos () oli kreikkalaisessa mytologiassa Pelopsin ja Hippodameian poika ja Atreuksen ja Thyesteen veli. Hän oli naimisissa ensin Pyrgon ja myöhemmin Megaran kuninkaan Megareuksen tyttären Euaikhmen kanssa. Jäljemmän hän sai palkkioksi Megareukselta tapettuaan Kithaironian leijonan, joka oli surmannut kuninkaan nuoremman pojan vanhemman saatua surmansa Theseuksen kädestä. Alkathooksella oli ainakin kaksi poikaa, Iskhepolis ja Kallipolis, ja kaksi tytärtä, Periboia ja Ifinoe.


title: Alkathoos

text: Alkathooksesta tuli aikanaan Megareuksen seuraaja kuninkaana. Kiitokseksi menestyksestään hän rakensi temppelin Artemiille ja Apollonille. Alkathoos myös rakennutti uudelleen Megaran muurin, jossa työssä Apollonin kerrottiin häntä auttaneen. Jumalan kerrottiin laskeneen lyyransa muurikiven päälle, ja vieläkin, jos muuria heitti pikkukivellä, siitä lähti samanlainen ääni kuin lyyrasta. Megaralaisilla kerrottiin olleen myös valtakunnassaan toinen linnake, joka oli nimetty Alkathooksen mukaan.


title: Alkathoos

text: Alkathoos lähetti poikansa Iskhepoliin auttamaan Meleagrosta Kalydonin metsästyksessä. Tämä sai siellä surmansa, ja asiasta ensimmäisenä kuullut nuorempi veli Kallipolis kiirehti kertomaan isälleen suruviestiä. Saavuttuaan paikalle Alkathoos oli juuri valmistelemassa uhria Apollonille, ja pitäen hetkeä sopimattomana hän heitti polttopuut alas alttarilta. Suuttuneena jumalanpilkasta Alkathoos tappoi poikansa yhdellä haloista ennen kuin tämä ehti kertoa veljensä kohtalosta. Tästä teosta hänet puhdisti Manto, Polyidoksen tytär.


title: Pastoraalisinfonia (elokuva)

text: Pastoraalisinfonia ("La symphonie pastorale") on ranskalainen draamaelokuva vuodelta 1946. Se pohjautuu André Giden kirjaan "La Symphonie Pastorale".


title: Pastoraalisinfonia (elokuva)

text: Mustavalkoisen "Pastoraalisinfonian" ohjasi Jean Delannoy, joka sai työstään Kultaisen palmun Cannesin elokuvajuhlilla. Pääosan esittäjä Michèle Morgan palkittiin parhaana naisnäyttelijänä.


title: Pastoraalisinfonia (elokuva)

text: "Pastoraalisinfoniaan" sävelsi musiikin myös konserttimusiikistaan tunnettu Georges Auric. "


title: Pastoraalisinfonia (elokuva)

text: Vuoristokylän pappispariskunta ottaa hoidettavakseen orvoksi jääneen sokean pikkutytön Gertruden tämän isoäidin kuoltua. Ottotyttären varttuessa pappismies rakastuu suojattiinsa, mutta niin tekee myös papin adoptoima poika, ja kolmiodraama on valmis. Gertrude saa näkönsä takaisin, muttei pysty tunnistamaan läheisiään kuin äänestä ja erehtyy luulemaan poikaa isäksi.


title: Pierre Blanchar

text: Gustave Pierre Blanchar (30. kesäkuuta 1892 – 21. marraskuuta 1963) oli ranskalainen näyttelijä. Hän esiintyi muun muassa pastori Jean Martensin roolissa Delannoyn mustavalkoelokuvassa "Pastoraalisinfonia" (1946).


title: Pierre Blanchar

text: Näyttelijä Dominique Blanchar on Pierre Blancharin tytär.


title: Howard Webb

text: Howard Melton Webb MBE (s. 14. heinäkuuta 1971 Rotherham, Yorkshire) on englantilainen jalkapalloerotuomari. Tuomariurallaan hän tuomitsi pääosin Englannin Valioliigassa, mutta myös Mestarien liigassa sekä maaotteluissa.


title: Howard Webb

text: Howard Webb aloitti tuomarina Rotherhamin paikallisissa sarjoissa vuonna 1989. 15. marraskuuta 2005 hän tuomitsi ensimmäistä kertaa kansainvälisen ottelun kun Pohjois-Irlanti ja Portugali kohtasivat Belfastissa ystävyysottelussa. Webb tuomitsi kaksi ottelua EM-kisoissa 2008. Hän tuomitsi vuoden 2010 Jalkapallon maailmanmestaruuskisojen loppuottelun ja vuoden 2010 Mestarien liigan loppuottelun. Hän oli tuomarina myös vuoden 2012 EM-kisoissa. Brasilian MM-kisoissa 2014 hän tuomitsi Kolumbian ja Norsunluurannikon välisen alkulohko-ottelun sekä neljännesvälieräottelun Brasilia–Chile. Suomalaisittain kiinnostavasti Webb oli tuomitsemassa ratkaisevaa Metz–HJK -ottelua, josta HJK eteni historiallisesti mestarien liigan lohkovaiheeseen vuonna 1998.


title: Howard Webb

text: Webb esiintyi yhdessä päärooleista vuonna 2009 valmistuneessa dokumenttielokuvassa "Tapa tuomari!", jossa seurattiin vuoden 2008 EM-kilpailujen erotuomarien toimintaa kentällä ja sen ulkopuolella.


title: Howard Webb

text: Elokuussa 2014 Webb ilmoitti lopettavansa 25 vuotta kestäneen tuomariuransa.


title: Howard Webb

text: Siviilissä Howard Webb toimi aiemmin poliisikersanttina (ylikonstaapeli) Sheffieldissä. Hänelle myönnettiin Brittiläisen imperiumin ritarikunnan jäsenen (MBE) arvonimi 2010.


title: Nathalie Baye

text: Nathalie Baye (s. 6. heinäkuuta 1948) on ranskalainen näyttelijä. Hän on voittanut työstään neljä César-palkintoa vuosina 1981, 1982, 1983 ja 2006. Hänelle on lisäksi myönnetty Venetsian elokuvajuhlilla Volpi Cup.


title: Nathalie Baye

text: Bayen läpimurtoelokuva oli François Truffautin ohjaama Amerikkalainen yö.


title: Nathalie Baye

text: Baye sai Johnny Hallydayn kanssa Laura-tyttären, joka nyt on itsekin näyttelijä.


title: Laura Smet

text: Laura Smet (s. 15. marraskuuta 1983) on ranskalainen näyttelijä. Hän on Johnny Hallydayn ja Nathalie Bayen tytär. Hänet palkittiin vuonna 2004 Prix Romy Schneiderilla.


title: Manuel Mejuto González

text: Manuel Enrique Mejuto González (s. 16. huhtikuuta 1965 La Felguera, Oviedon maakunta, Espanja) on entinen espanjalainen jalkapalloerotuomari.


title: Manuel Mejuto González

text: Mejuto González teki debyyttinsä Segunda Divisiónissa 4. syyskuuta 1994 ja Primera Divisiónissa 16. syyskuuta 1995, ja hän on sittemmin tuominnut yli 200 Espanjan pääsarjan ottelua. Espanjan suurin urheilulehti "Marca" valitsi Mejuto Gonzálezin vuosina 2002, 2003 ja 2004 Primera Divisiónin parhaaksi erotuomariksi ("Guruceta").


title: Manuel Mejuto González

text: Kansainvälisenä erotuomarina Mejuto González on toiminut vuodesta 1999 lähtien. Hän on tuominnut yli 30 Mestarien liigan ottelua, joista huomattavimpana kauden 2004–2005 loppuottelu Milan–Liverpool, sekä useita EM- ja MM-karsintaotteluita. Vuoden 2004 EM-kilpailuissa hän tuomitsi alkulohko-ottelut Tanska–Italia ja Alankomaat–Tšekki. Samana vuonna hän tuomitsi myös kansainvälisen jalkapalloliiton satavuotisjuhlaottelun, jossa kohtasivat Ranska ja Brasilia.


title: Manuel Mejuto González

text: Mejuto Gonzálezin oli määrä ottaa osaa vuoden 2006 MM-kilpailuihin, mutta hänet hyllytettiin kuukausi ennen turnausta, kun hänen avustavat erotuomarinsa eivät läpäisseet kuntotestejä. Tilalle valittiin Luis Medina Cantalejo. Paluun arvokilpailuihin Mejuto González teki vuoden 2008 EM-kilpailuissa, jossa hän on yksi 12:sta erotuomarista. Hänen avustajinaan turnauksessa toimivat Juan Carlos Yuste Jiménez ja Jesús Calvo Guadamuro.


title: Shareeka Epps

text: Shareeka Epps (s. 11. heinäkuuta 1989) on yhdysvaltalainen näyttelijä. Hän on esiintynyt muiden muassa elokuvissa "Half Nelson" (2006) ja "Aliens vs. Predator 2" (2007).


title: Shareeka Epps

text: Vuonna 2007 Epps esitti myös roolin Neal Cassadysta tehdyssä elokuvassa, jonka ohjasi Noah Buschel.


title: National Institutes of Health

text: National Institutes of Health (NIH) eli Yhdysvaltain terveysvirasto on viranomainen, joka toimii Yhdysvaltain liittovaltion terveysministeriön alaisena ("Department of Health and Human Services"). NIH vastaa 28 prosentista Yhdysvalloissa tehdyn lääketieteellisen tutkimuksen rahoituksesta, ja se on maailman suurin valtiollinen tutkimusrahoittaja. NIH:n päätoimipaikka on Bethesdassa Marylandissa.


title: National Institutes of Health

text: NIH paitsi rahoittaa, myös tekee itse tutkimusta, ja se koostuu noin 27 tutkimuskeskuksesta. 80 prosenttia rahoituksesta myönnetään hankekohtaisina avustuksina, loput käytetään NIH:n omaan laajaan tutkimustoimintaan. NIH rahoittaa myös ulkomaisia tutkimushankkeita, edellyttäen että tutkimusta ei voida tehdä Yhdysvalloissa.


title: National Institutes of Health

text: Virastoa on vuodesta 2009 lähtien johtanut lääkäri ja geneetikko Francis Collins, jonka nimitti presidentti Barack Obama.


title: Hammer Smashed Face

text: Hammer Smashed Face on yhdysvaltalaisen death metal -yhtye Cannibal Corpsen ensimmäinen EP, joka julkaistiin vuonna 1993 Metal Blade Recordsin kautta. Hammer Smashed Face on yksi Cannibal Corpsen tunnetuimmista kappaleista, joka esiintyi myös elokuvassa "Ace Ventura – lemmikkidekkari".


title: Hammer Smashed Face

text: Sanoitukset kertovat miehestä, jonka toinen persoonallisuus ajaa hänet hulluksi ja hän alkaa tappaa ihmisiä vasaralla.


title: Hammer Smashed Face

text: EP-versio


title: Hammer Smashed Face

text: Singleversio


title: Asetyyli

text: Asetyyli on etaanihapon asyyli-ryhmä CHCO. Yhdisteessä asetyyliryhmä on siten funktionaalinen ryhmä –COCH. Asetyyli edelleen on kahden funktionaalisen ryhmän, metyylin ja karbonyylin, liittymä yksinkertaisella kovalenttisella sidoksella.


title: Asetyyli

text: Asetyyliryhmästä voidaan käyttää myös lyhennettä Ac, kuten esimerkiksi esitettäessä sykloheksyyliasetaattia:


title: Asetyyli

text: Lyhennettä Ac ei kuitenkaan tule sekoittaa alkuaine aktiniumiin.


title: Asetyyli

text: Asetyylikationin varaus on delokalisoitunut karbonyyliryhmässä hiilen ja hapen välille:


title: Morna Hooker

text: Morna Dorothy Hooker (s. 1931) on brittiläinen teologi. Hän on perehtynyt tutkimustyössään Uuteen testamenttiin ja sen henkilöihin, muiden muassa Paavaliin. Hän on julkaissut näitä aiheita koskien useita kirjoja.


title: Morna Hooker

text: Hooker opiskeli Bristolin yliopistossa ja toimi vuosina 1976–1998 Cambridgen yliopistossa Lady Margaretin teologian professorina. Hän on metodisti.


title: Max Pirkis

text: Max William R. Pirkis (s. 6. tammikuuta 1989 Lontoo) on brittiläinen näyttelijä. Hän tuli tunnetuksi roolistaan elokuvassa "" (2003). Vuosina 2005–2007 hän esiintyi televisiosarjassa "Rooma".


title: Max Pirkis

text: Pirkis voitti vuonna 2004 Young Artist Awardin.


title: Alain Casanova

text: Alain Casanova (s. 18. syyskuuta 1961) on ranskalainen jalkapallovalmentaja ja entinen maalivahti. Kesäkuusta 2018 lähtien hän on toiminut Toulousen päävalmentajana.


title: Alain Casanova

text: Casanova aloitti peliuransa piskuisessa INF Vichyn joukkueessa 1980. Hän siirtyi kolme kautta myöhemmin Le Havre AC:n paitaan edustaen seuraa 1980-luvun loppuun saakka. Hän siirtyi 1990 Olympique de Marseilleen, muttei onnistunut pelaamaan ainoatakaan ottelua suurseuran paidassa. Hän oli kuitenkin mukana Euroopan Cupin finaalissa 1991 varamaalivahtina. 1992 hän siirtyi Toulouse FC:n joukkueeseen lopettaen peliuransa violettivalkoisissa 1995.Peliuransa jälkeen Casanova on työskennellyt apulaisvalmentajana Toulouse FC:n organisaatiossa vuosien ajan. Vuonna 2006 hän suoritti valmentajantutkinnon ja toimi Élie Baupin apuvalmentajana TFC:n loistaessa Ligue 1:ssä kaudella 2006–2007. Baupin saatua potkut kauden 2007–2008 jälkeen Casanova nimitettiin toukokuun lopussa TFC:n uudeksi päävalmentajaksi. Casanovan ensimmäinen kausi Toulousen peräsimessä oli menestyksekäs ja seura sijoittui komeasti neljänneksi päästen mukaan Eurooppa-liigaan. Toulouse selvitti tiensä lohkovaiheeseen, jossa se kuitenkin jäi kolmanneksi ja putosi jatkosta. Europelien tuoma tiivimpi ottelutahti hyydytti Toulousea kotimaan liigassa ja sijoitus oli kauden 2009–2010 päätteeksi vasta 14s: Kaudella 2010–2011 TFC ei myöskään ole päässyt terävimmän kärjen mukaan, mutta siitä huolimatta seura teki maaliskuun lopussa kaksivuotisen jatkosopimuksen Casanovan kanssa. Kausi päättyi lopulta kahdeksanteen sijaan.


title: Alain Casanova

text: TFC jatkoi myös seuraavilla kausilla turvallisesti Ranskan liigan keskikastissa. Casanova luotsasi joukkueen sijoille 8 ja 10, eikä suurempaa menestystä tullut myöskään cupeista. Toukokuun alussa 2014 TFC ilmoitti tehneensä kaksivuotisen jatkosopimuksen Casanovan kanssa. Seura oli sillä hetkellä liigassa yhdeksäntenä. Kausi 2014/15 oli Toulouselle vaikea ja joukkue putosi keskikastista putoamiskamppailuun. Casanovan pitkä ura TFC:ssa päättyi lopulta maaliskuussa 2015, kun putoamiskamppailuun vajonnut seura purki valmentajan sopimuksen.


title: Alain Casanova

text: Kesäkuussa 2016 Casanovasta tuli Ligue 2-seura RC Lensin päävalmentaja. Lens taisteli Casanovan johdolla noususta takaisin pääsarjatasolle, mutta joutui lopulta taipumaan tasaisessa nousutaistelussa neljänneksi. Eroa nousukarsintoihin edenneeseen Troyes'een jäi vain piste. Kausi 2017/18 lähti sen sijaan kehnosti käyntiin ja Lens hävittyä neljä ensimmäistä sarjaottelua Casanova sai potkut elokuussa 2017.


title: Alain Casanova

text: Kesäkuussa 2018 Casanova palais kolmivuotisella sopimuksella Toulousen päävalmentajaksi.


title: Chris Larkin

text: Christopher "Chris" Larkin, alun perin Stephens (s. 19. kesäkuuta 1967) on brittiläinen näyttelijä. Hän syntyi Lontoossa Maggie Smithin ja Robert Stephensin poikana. Näyttelijä Toby Stephens on hänen veljensä ja näyttelijä Patricia Quinn äitipuolensa.


title: Chris Larkin

text: Larkin opiskeli London Academy of Music and Dramatic Artissa. Hänet tunnetaan esimerkiksi elokuvasta "" (2003) ja minisarjasta "Hitler – pahan nousu" (2003).


title: Toby Stephens

text: Toby Stephens (s. 21. huhtikuuta 1969 Lontoo, Iso-Britannia) on brittiläinen näyttelijä. Hän on tunnettu muun muassa Gustav Gravesin roolista James Bond -elokuvassa "Kuolema saa odottaa" (2002). Ensisijaisesti hän on kuitenkin keskittynyt teatteriin ja hän on Royal Shakespeare Companyn jäsen.


title: Toby Stephens

text: Stephens syntyi Lontoossa Maggie Smithin ja Robert Stephensin poikana. Hänen veljensä on näyttelijä Chris Larkin ja näyttelijä Patricia Quinn on hänen äitipuolensa.


title: Toby Stephens

text: Stephens on ollut vuodesta 2001 naimisissa uusiseelantilaisen näyttelijän Anna-Louise Plowmanin kanssa. Heillä on kolme yhteistä lasta, poika Elijah (s. 2007) ja tyttäret Tallulah (s. 2009) ja Kura (s. 2010).


title: Mikko Blomqvist

text: Mikko Blomqvist (s. 1990) on suomalainen uimari, joka edustaa a. Hän voitti vuonna 2008 Suomen Mestaruuskilpailuissa Espoonlahdessa kultaa 400 metrin sekauinnissa sekä sijoittui pronssille 200 metrin selkäuinnissa.


title: Kevin McKidd

text:
Kevin McKidd (s. 9. elokuuta 1973) on brittiläinen näyttelijä. Hänet tunnetaan esimerkiksi televisiosarjoista "Rooma", "Greyn anatomia" ja "Journeyman" sekä elokuvista "Trainspotting" (1996), "Dog Soldiers" (2002), "Nicholas Nicklebyn elämä ja seikkailut" (2002), "Nuori Hannibal" (2007), "Rakastunut bestman" (2008), "" (2010) ja "Tulppaanikuume" (2017).
McKidd antoi äänensä "" -videopelin "Soap" MacTavishille.


title: Kevin McKidd

text: McKidd syntyi, varttui ja opiskeli Skotlannissa.


title: Ray Stevenson

text: George Raymond ”Ray” Stevenson (s. 25. toukokuuta 1964) on brittiläinen näyttelijä, joka tunnetaan muun muassa televisiosarjasta "Rooma". Hän on esiintynyt myös useissa elokuvissa, kuten "Lentämisen teoria" (1998), "Kuningas Arthur" (2004), "" (2008), "" (2009), "Thor" (2011) ja "Big Game" (2014).


title: Ray Stevenson

text: Stevenson syntyi Pohjois-Irlannissa. Hän meni vuonna 1997 naimisiin näyttelijä Ruth Gemmellin kanssa. Pari erosi kahdeksan avioliittovuoden jälkeen, ja Stevenson aloitti uuden suhteen, josta syntyi 24. joulukuuta 2007 hänen ensimmäinen lapsensa.


title: Polly Walker

text: Polly Walker (s. 19. toukokuuta 1966 Warrington, Cheshire) on brittiläinen näyttelijä. Walker teki ensimmäisen merkittävän televisioroolinsa vuonna 1990 näytellessään nimiroolia sarjassa "Lorna Doone". Hänen ensimmäinen elokuvaroolinsa oli vuoden 1991 elokuvassa "Kabuto". Vuodesta 2005 vuoteen 2007 Walker näytteli Atiaa televisiosarjassa "Rooma", josta hän sai Golden Globe -ehdokkuuden vuonna 2006. Hän on näytellyt myös teatterissa.


title: Mehmed Baždarević

text: Mehmed Baždarević (s. 28. syyskuuta 1960) on bosnialainen jalkapallovalmentaja ja entinen pelaaja. Kesästä 2018 lähtien hän on toiminut ranskalaisen Paris FC:n päävalmentajana.


title: Mehmed Baždarević

text: Mehmed Baždarevićia pidetään yhtenä kautta aikain parhaana bosnialaisjalkapalloilijana. Hän pelasi uransa huippuvuodet FK Željezničarissa 1978–1987. Yhdeksän kauden aikana hän esiintyi seuran paidassa yli 300 kertaa ja oli mukana Ivica Osimin luotsaamassa ryhmässä, joka eteni 1985 UEFA Cupissa välieriin saakka.


title: Mehmed Baždarević

text: Hän jätti Jugoslavian kentät 1987 siirtyen ranskalaisseura FC Sochaux’oon. Hän nousi heti joukkueensa avainpelaajistoon ja oli serbivalmentaja Sylvester Takačin ryhmässä, kun FC Sochaux eteni Coupe de Francen finaaliin 1988. Samalla kaudella seura oli myös Division 2:ssa hopealla ja nousi pääsarjatasolle. Baždarević edusti myös FC Sochaux’ta yhdeksän kautta ja pelasi yli 350 ottelua seuran Peugeot-leijonapaidassa. Vuonna 1996 hän siirtyi Nîmes Olympiquehen. Hän lopetti uransa kesällä 1998 sveitsiläisseura Étoile Carouge FC:n paidassa.


title: Mehmed Baždarević

text: Maajoukkuetasolla Baždarević edusti sekä Jugoslaviaa että Bosnia ja Hertsegovinaa. Hän oli alle 21-vuotiaiden maajoukkuekapteeni, kun Jugoslavia juhli Euroopan mestaruutta 1978. A-maajoukkueessa hän debytoi 1983 ja pelasi kaikkiaan 54 maaottelua tehden niissä neljä maalia. MM-kisat 1990 jäivät Baždarevićilta väliin, koska hän sylki karsintaottelussa Norjaa vastaan turkkilaiserotuomaria kasvoihin. Näin ollen hänen maajoukkueuransa suurimmaksi saavutukseksi jäi olympiapronssi Los Angelesin kisoissa 1984.


title: Mehmed Baždarević

text: Bosnia ja Hertsegovinan maajoukkueessa Baždarević ei Jugoslavian hajoamissodista johtuneen maajoukkuepannan vuoksi esiintynyt kuin kahdessa virallisessa maaottelussa. Baždarević aloitti valmennusuransa FC Sochaux'n organisaatiossa apulais- ja reservijoukkuevalmentajana. Päävalmentajadebyyttinsä hän teki 2003 FC Istres’ssä. Debyyttikausi oli sensaatiomaisen menestyksekäs, kun hän johdatti Istres’n yllättäen pääsarjatasolle. Hänet palkittiin 2004 myös vuoden valmentajana Ligue 2:ssa. Pääsarjakausi meni kuitenkin penkin alle ja hän sai jättää tehtävänsä Istres’ssä vuonna 2005.


title: Mehmed Baždarević

text: Kaudella 2005–06 Baždarević luotsasi tunisialaista Étoile Sportive du Sahelia. Hän johdatti seuran 2005 Afrikan Mestarien liigan loppuotteluun, jossa egyptiläinen Al Ahly oli kuitenkin parempi toisen osaottelun 3–0-voiton turvin. Seuraavana vuonna hän siirtyi qatarilaisen Al-Wakran päävalmentajaksi. Joulukuussa 2006 hän oli tyrkyllä Bosnia ja Hertsegovinan maajoukkuevalmentajaksi, mutta työ meni Fuad Muzurovićille.


title: Mehmed Baždarević

text: Kesällä 2007 Baždarević palasi Ranskaan seuraten Yvon Pouliquen’ta Ligue 2 -seura Grenoble Footin päävalmentajana. Debyyttikausi seurassa oli jälleen menestyksekäs ja bosnivalmentaja luotsasi seuran kaikkien yllätykseksi Ligue 2:den kolmanneksi ja seuran nousu pääsarjaan varmistui. Seuran debyyttikausi pääsarjatasolla oli odotuksiin nähden menestyksekäs ja Grenoble oli 13:s varmistaen hyvin sarjapaikkansa. Lisäksi se eteni Coupe de Francessa aina välieriin saakka.


title: Mehmed Baždarević

text: Kesällä 2009 seuran japanilaisomistajat vahvistivat joukkuetta muun muassa Daisuke Matsuilla ja odotukset olivat korkealla. Baždarevićin suojatit eivät kuitenkaan löytäneet peli-iloa oikeastaan missään vaiheessa ja tappiot seurasivat syksyllä toisiaan. Seurajohto kuitenkin luotti bosnialaisvalmentajaan, vaikkei tuloksiin tullutkaan parannusta. Seuran putoaminen sarjasta varmistui huhtikuussa 2010, kun Grenoble hävisi Toulouselle 4–0. Pelatuista 32 ottelusta Grenoble oli voittanut vain kolme. Baždarević sai jatkaa tehtävässään putoamisesta huolimatta, mutta lopulta kehno kauden 2010/11 alku; kaksi voittoa, neljä tappiota, koitui syyskuun alussa 2010 Baždarevićin kohtaloksi ja hän sai potkut.


title: Mehmed Baždarević

text: Kesäkuussa 2011 Baždarevićista tuli pelaajaurallaan edustamansa FC Sochaux’n uusi päävalmentaja. Bosnialaisvalmentajan urakka Sochaux’ssa oli alusta alkaen vaikea. Kaudella 2010–2011 yllättäen viidenneksi sijoittunut joukkue oli onnistunut säilyttämään avainpelaajistaan muun muassa Marvin Martin’n ja Ryad Boudebouz’n, joten myös kaudelta 2011–2012 odotettiin paljon. Baždarević ei kuitenkaan saanut joukkueen peliä toimimaan alkuunkaan, vaan Sochaux vajosi liigan hännille. Lopulta seurajohto sai tarpomisesta tarpeekseen ja erotti Baždarevićin maaliskuun alussa 2012 Sochaux’n vajottua liigajumboksi. Seura voitti Baždarevićin alaisuudessa vain neljä pelaamastaan 26 liigaottelusta.


title: Mehmed Baždarević

text: Kesäkuussa 2012 Baždarević teki kaksivuotisen sopimuksen qatarilaisseura Al-Wakrahin kanssa. Seura sijoittui bosnialaisen johdolla Qatarin liigassa yhdeksänneksi ja purki Baždarevićin sopimuksen kesällä 2013.


title: Mehmed Baždarević

text: Marraskuussa 2014 Mechá Baždarević valittiin Bosnia ja Hertsegovinan maajoukkueen päävalmentajaksi. Baždarevićin johdolla Bosnia ja Hertsegovina aloitti karsinnat EM-kisoihin 2016 heikosti häviämällä Kyprokselle 1–2. Tappiota seurasivat tasapelit Walesin ja Belgian kanssa sekä murskatappio Israelille 3–0. Lopuista karsintaotteluista sisuuntunut Bosnia ja Hertsegovina hävisi ainoastaan yhden Belgialle ja nousi karsintalohkonsa kolmantena mukaan jatkokarsintoihin. Historiallinen EM-lopputurnauspaikka jäi lopulta haaveeksi, kun Irlanti voitti toisen jatkokarsintaottelun kyseenalaisen rangaistuspotkumaalin siivittämänä 2–0. MM2018-karsinnoissa Bosnia jäi karsintalohkonsa kolmanneksi, kahden pisteen päähän Kreikasta, eikä selvinnyt lopputurnaukseen. Karsintojen jälkeen Baždarević jätti tehtävänsä.


title: Mehmed Baždarević

text: Kesäkuussa 2018 Baždarevićista tuli Ligue 2:ssa pelaavan Paris FC:n päävalmentaja.


title: John Holter

text: John Holter (1. huhtikuuta 1916 – 22. joulukuuta 2003) oli yhdysvaltalaisessa lukkotehtaassa työskennellyt mies, jonka pojalla Charles Case "Casey" Holterilla oli syntyessään 7. marraskuuta 1955 vakava spina bifida. Pian syntymän jälkeen hän sai aivokalvontulehduksen, ja hänen päänsä laajeni nopeasti. Vanhemmille ilmoitettiin, että hänellä oli vesipää eli hydrokefalus.


title: John Holter

text: Holterin poikaa hoidettiin Philadelphiassa, jossa kirurgit Spitz ja Nulsen olivat jo esitelleet menetelmän, jolla neste voidaan saada pois aivoista. Tarvittiin vain halpa ja kätevä läppä, joka pitäisi virtauksen suunnan oikeana ja aivopaineen normaalina.


title: John Holter

text: Holter huomasi sattumalta, että silikonista valmistettu yksisuuntainen venttiili olisi käyttökelpoinen. Sitä ennen oli jo tehty yksi yritys, jossa potilaana ollut poika kuoli. Kun laitetta oli kehitetty sopivaksi lääketieteelliseen käyttöön, se patentoitiin.


title: John Holter

text: Tohtori Spitz ja John Holter perustivat suntteja valmistavan yrityksen.


title: John Holter

text: Vaikka Holter oma poika poika ehti saada parantumattoman vamman ja kuoli muutaman vuoden kuluttua, laitetta on 1950-luvun jälkeen käytetty menestyksekkäästi.


title: Kenneth Cranham

text: Kenneth Cranham (s. 12. joulukuuta 1944) on brittiläinen näyttelijä.


title: Kenneth Cranham

text: Skotlantilainen Cranham syntyi Dunfermlinessä, Fifen alueella. Hän on esiintynyt muiden muassa elokuvissa "Hellbound: Hellraiser II" (1988) ja "Layer Cake – diilerin käsikirja" (2004). Hänellä oli rooli myös televisiosarjassa "Rooma".


title: Lindsay Duncan

text: Lindsay Vere Duncan (s. 7. marraskuuta 1950 Edinburgh) on skotlantilainen näyttelijä. Hän on voittanut teatterirooleistaan muiden muassa Tony- ja Drama Desk -palkinnot. Bratislavan elokuvajuhlilla hän sai parhaan naispääosan palkinnon elokuvasta "AfterLife" (2003). Pääosastaan elokuvassa "Le Week-End" (2013) hänet palkittiin British Independent Film Awards -gaalassa. Lisäksi hän on ollut kolmesti ehdolla Baftan saajaksi: tv-sarjoista "G.B.H." (1991), "Valokuvien vangit" (1999) ja "Sukupuu" (2001).


title: Lindsay Duncan

text: Duncan on näytellyt myös televisiosarjoissa "Rooma" (2006), "Eksyin Jane Austenin maailmaan" (2008), "Ontto kruunu" (2012).


title: Lindsay Duncan

text: Duncan on naimisissa näyttelijä Hilton McRaen kanssa.


title: Kerry Condon

text: Kerry Condon (s. 4. tammikuuta 1983 Tipperary) on irlantilainen näyttelijä. Hän on esiintynyt muun muassa elokuvissa "Ned Kelly" (2003) ja "Danny the Dog" (2005). Television puolella hänellä oli rooli sarjassa "Rooma".


title: Louis Leterrier

text: Louis Leterrier (s. 17. kesäkuuta 1973 Pariisi) on ranskalainen näyttelijä ja elokuvaohjaaja. Hänet tunnetaan kansainvälisesti elokuvista "The Transporter" (2002), "Transporter 2" (2005), "Danny the Dog" (2005), "The Incredible Hulk" (2008), "Titaanien taistelu" (2010) ja "Suuri puhallus" (2013).


title: Louis Leterrier

text: Leterrier voitti lyhytelokuvillaan palkintoja jo kotimaassaan. Muutettuaan Yhdysvaltoihin hän opiskeli elokuva-alaa New Yorkin yliopistossa.


title: Kuninkaanlähde (Kankaanpää)

text: Kuninkaanlähde on Kankaanpäässä Satakunnan maakunnassa sijaitseva lähde, virkistysalue ja matkailukeskus. Kuninkaanlähde sijaitsee Hämeenkankaalla noin kahdeksan kilometrin päässä kaupungin keskustasta.


title: Kuninkaanlähde (Kankaanpää)

text: Kuninkaanlähde sai nykyisen nimensä vuonna 1752 tapahtuneen Kuningas Aadolf Fredrikin vierailun jälkeen. Kuningas pysähtyi helteisenä päivänä 17. heinäkuuta seurueineen lähteelle syömään ja levähtämään. Vierailu oli sen aikaisessa Suomessa suuri tapaus, koska edellisestä kuningasvierailusta oli jo kulunut useita vuosikymmeniä. Paikalla on vierailusta kertova muistokivi. Kuninkaanlähde on ollut kuitenkin jo vuosisatoja aikaisemminkin merkittävä pysähdyspaikka eränkävijöille ja matkustavaisille.


title: Kuninkaanlähde (Kankaanpää)

text: Matkailutoiminta Kuninkaanlähteellä aloitettiin jo 1800-luvulla. Paikalla vieraili runsaasti sekä koti- että ulkomaisia vieraita. 1930-luvulla Kuninkaanlähteelle rakennettiin vieläkin toiminnassa oleva hotelli ja 1960-luvulla maauimala.


title: Kuninkaanlähde (Kankaanpää)

text: Vuonna 1989 SF-Caravan Satakunta rakensi paikalle leirintäalueen. Alueella on nykyään muun muassa ympärivuotiseen käyttöön tarkoitettu sauna- ja huoltorakennus kioskeineen, uima-allas ja vesiliukumäki, pienoisgolfrata, tanssikatos sekä rantalentopallokenttä. Lisäksi alueelta lähtee useita ulkoilu- ratsastus- ja moottorikelkkareittejä.


title: Kuninkaanlähde (Kankaanpää)

text: Lähteen virtaama on noin 10 000 kuutiometriä vuorokaudessa ja se on yksi Suomen runsasvetisimmistä lähteistä.


title: Diena

text: Diena () oli latvialainen sanomalehti, joka lopetettiin 2009. Lehden omisti aiemmin ruotsalainen Bonnier, joka kuitenkin myi lehden ja sen sisarlehden Diena Bizness kesällä 2009 luxemburgilaiselle sijoitusyhtiölle Nedela S. A.:lle, jonka taustalla oli tuntematon omistaja. Ostajaksi ilmoittautui vihdoin kuukausien kuluttua brittiläinen Rowlandin miljonäärisuku, mutta epäillään, että todellinen ostaja ei edelleenkään ole tiedossa.


title: Diena

text: Lehti perustettiin 1991 Latvian itsenäistyttyä. Se oli Latvian ainoa länsimaistyylinen kriittisesti kirjoittava sanomalehti. Sen linja oli liberaali ja suvaitseva. Lehti oli ainoa latvialainen sanomalehti, jolla oli kokopäivätoiminen Brysselin kirjeenvaihtaja. Se kannatti Latvian jäsenyyttä Euroopan unionissa keinona vahvistaa Latvian itsenäisyyttä. Toukokuussa 2001 Diena ilmoitti, että se ei noudata seitsemän latvialaisen sanomalehden ja yhden radioaseman allekirjoittamaa hyvää lehtimiestapaa, vaan sillä on omansa. Omistajanvaihdoksen jälkeen toimittajia ryhdyttiin erottamaan ja osa erosi lokakuussa itse. Lehti oli ollut voitollinen perustamisestaan 23. lokakuuta 1990 lähtien ja sen tilauskanta oli kasvussa, mutta se tuotti tappiota vuonna 2008, ja sen jälkeen Bonnier luopui siitä. Lehden päätoimittaja oli lakkautusvaiheessa Nellija Ločmele.


title: Diena

text: Lehden entinen toimituskunta on erottamisen jälkeen perustanut ilmaisen verkkolehden Cita Dienan.


title: Bruno Alves

text: Bruno Eduardo Regufe Alves (s. 27. marraskuuta 1981 Póvoa de Varzim, Portugali) on portugalilainen jalkapalloilija, pelipaikaltaan keskuspuolustaja. Hän edustaa Skotlannin Valioliigassa pelaavaa Rangersia.


title: Bruno Alves

text: Alves teki ensiesiintymisensä Portugalin A-maajoukkueessa vuonna 2007. Hän oli mukana EM-kilpailuissa 2008 ja 2012 sekä MM-kilpailuissa 2010 ja 2014.


title: Bruno Alves

text: Porto


title: Bruno Alves

text: Zenit Pietari


title: Bruno Alves

text: Fenerbahçe


title: Skinny Rover

text: Skinny Rover (in D-Major) on Kyyria-yhtyeen single vuodelta 1995. Kappale "Skinny Rover (in D-Major)" on täysin uudelleen sovitettu versio kappaleesta "Skinny Rover". Kappale "One Day" on laajennettu versio kappaleesta "In the Night", joka löytyy piiloraitana yhtyeen ensimmäiseltä täyspitkältä levyltä.


title: Skinny Rover

text: Levyn tuotti Kyyria ja Timo Löyvä, joka on muun muassa soittanut kitaraa Kolmas Nainen-yhtyeessä. Kannen kuva on, kuten yhtyeen aikaisemman singlen, Pekka Beloffin tuottama.


title: Skinny Rover

text: Kappale "Skinny Rover (in D-Major)" julkaistiin uudelleen yhtyeen viimeisellä julkaisulla. Yhtyeen viimeiseksi jäänyt julkaisu -- Blessed Ravings Remastered vuonna 1998 -- sisälsi yhtyeen koko ensimmäisen täyspitkän levyn Blessed Ravings kokonaisuudessaan. Levylle oli lisätty yhtyeen singlekappaleita, jättäen julkaisematta ainoastaan tällä singlellä julkaistu kappale "One Day".


title: Aaron Fotheringham

text: Aaron Fotheringham (s. 8. marraskuuta 1991 Las Vegas Nevada Yhdysvallat) on yhdysvaltalainen pyörätuoliurheilija, joka tekee rullalautailusta ja BMX-pyöräilystä mukailtuja temppuja.


title: Aaron Fotheringham

text: 14-vuotiaana Fotheringham oli omien sanojensa mukaan ensimmäinen ihminen, joka on onnistunut tekemään takaperinvoltin pyörätuolilla.


title: Aaron Fotheringham

text: Fotheringhamilla on meningomyeloseele. Hän on käyttänyt pyörätuolia kolmevuotiaasta, ja vaikka hän käyttikin pienenä kyynärsauvoja, hän on kahdeksanvuotiaasta käyttänyt pyörätuolia kokoaikaisesti. Hän katseli veljensä BMX-pyöräilyä, ja kerran veli käski hänen kokeilla pyörätuolilla samaa. Aaron kokeili ja innostui.


title: Aaron Fotheringham

text: Hän kilpailee Vegas Am Jam -sarjassa skeittipuistokilpailuissa yleensä BMX-pyöräilijöitä vastaan ja on sijoittunut neljänneksi Sunny Springs Skate Parkissa 2006.


title: Aaron Fotheringham

text: Fotheringham suosittelee samankaltaisten temppujen tekijöitä käyttämään kypärää. Hän on satuttanut muun muassa kyynärpäänsä temppuja tehdessään ja käyttää aina suojavarusteita. Uusia temppuja hän kokeilee ensin pehmusteilla. Tempuissa käytettävä pyörätuoli on myös valittu siten, että se pehmentää alastuloa.


title: Amauri

text: Amauri Carvalho de Oliveira (s. 3. kesäkuuta 1980, Carapicuíba, Brasilia) on brasilialais-italialainen jalkapalloilija, pelipaikaltaan hyökkääjä.


title: Amauri

text: Kun Amauri oli brasilialaisjoukkueessaan pelaamassa Italiassa Viareggio-turnauksessa, moni italialainen seura huomasi hänen kykynsä ja Amaurille sateli tarjouksia Italiasta. Hän kuitenkin päätti mennä Sveitsiin, Bellinzonaan, aloittaakseen uransa hiljalleen Euroopassa. Parma ostikin Amaurin ja laittoi hänet välittömästi lainalle Napoliin tammikuussa 2001. Napolissa hän teki Serie A-debyyttinsä 14. huhtikuuta Baria vastaan.


title: Amauri

text: Napolista hän siirtyi kaudeksi 2001–2002 Serie B joukkue Piacenzaan. Kauden jälkeen matka jatkui Serie A:ssa pelaavaan Empoliin. Empoli laittoi Amaurin kuitenkin välittömästi lainalle Serie B joukkue Messinaan puoleksi kaudeksi 2002. Sieltä matka jatkui Chievo Veronaan, jossa hän pelasi kolmen kauden ajan (2003–2006). Chievo Veronassa Amauri näytti potentiaalinsa ja olikin siellä seuran tärkeimpiä pelaajia.


title: Amauri

text: Kesän 2006 viimeisenä siirtopäivänä 30. kesäkuuta Amauri myytiin Palermoon noin 8 miljoonan euron siirtosummaa vastaan. Heti Palermossa Amurista tuli "rosanero" fanien suosikki, hän teki 18 maalia joulukuuhun 2006 mennessä, mutta loukkasi sitten polvensa vakavasti ottelussa Sienaa vastaan. Hän joutui olemaan poissa pelikentiltä seitsemän kuukauden ajan. Amauri toipui vammastaan kauden 2007-2008 alkuun ja palasikin heti Palermon vakituiseksi avauspelaajaksi ja pelasikin kauden ensimmäisessa ottelussa Romaa vastaan. Heti seuraavassa pelissä hän teki maalin vierasottelussa Livornoa vastaan, joka päättyi Palemon 4-2 voittoon.


title: Amauri

text: 30. toukokuuta 2008 Amauri myytiin 22,8 miljoonalla eurolla Italian jättiläisseura Juventukseen. Vastakkaiseen suuntaan kaupassa lähti Antonio Nocerino (7,5M€), sekä Davide Lanzafame, joka siirtyi seurojen yhteisomistukseen 3,5M€ summaa vastaan.


title: Amauri

text: Debyytti-ottelussaan 11. heinäkuuta 2008, Amauri teki peräti viisi maalia Mezzocoronaa vastaan käydyssä ystävyysottelussa. Amaurin ensimmäinen Serie A -maali Juvessa näki päivänvalon 14.9. Udineseä vastaan. Maali oli ottelun ainoa. Amauri pääsi myös kentälle Mestarien liigan ottelussa pietarilaista Zenitiä vastaan vaihdosta sisään viimeiselle kuudelle minuutille 1–0 tilanteessa, (mikä oli myös ottelun lopputulos).


title: Amauri

text: Amauri valitsi paitanumeroksi 11, kun hänen aiemmin käyttämänsä numero 8 meni keskikenttäpelaaja Claudio Marchisiolle. Kausi meni heikosti. Amauri joutui fanien hampaisiin, kun hän teki ainoastaan 6 maalia 30 ottelussa.


title: Amauri

text: 31. tammikuuta 2011 Amauri siirtyi entiseen seuraansa Parmaan 30. kesäkuuta saakka kestävällä lainasopimuksella. Hän nautti hienoista muutamasta kuukaudesta Parmassa tehden 7 maalia 11 ottelussa ja pelasi tärkeässä roolissa, kun seura varmisti paikkansa Serie A:ssa. Amauri muodosti tehokkaan hyökkäysduon entisen Juventus-joukkuekaverinsa Sebastian Giovincon kanssa.


title: Amauri

text: Amauri palasi lainasopimuksen jälkeen Juventukseen, mutta siirtyi tammikuussa 2012 pysyvällä siirrolla ACF Fiorentinaan.


title: Amauri

text: Amauri pelasi Fiorentinassa ainoastaan 12 ottelua ja teki niissä yhden maalin. Tuo maalin oli kuitenkin ikimuistoinen. 7. huhtikuuta ottelussa sarjakärki Milania vastaan Amauri teki ottelun loppuhetkillä 1-2 voittomaalin. Näin Amaurin entinen seura Juventus nousi Milanin ohi sarjakärkeen ja pysyi siellä kauden loppuun saakka.


title: Amauri

text: 2. heinäkuuta 2012 Amauri palasi Parmaan, kun hän teki seuran kanssa neljävuotisen sopimuksen. Tällä kertaa hän iski Parmassa kaikkiaan 16 maalia 57 ottelussa.


title: Amauri

text: Siirtoikkunan viimeisenä päivänä, 1. syyskuuta 2014, Amauri teki sopimuksen Torinoon. Debyyttimaalinsa Torinossa hän teki 23. lokakuuta 2–0 kotivoitossa HJK:a vastaan Eurooppa-liigan lohkovaiheen kolmannella kierroksella.


title: Amauri

text: 9. elokuuta 2016 Fort Lauderdale Strikers teki sopimuksen Amaurin kanssa.


title: Amauri

text: 21. helmikuuta 2017 New York Cosmos ilmoitti, että he olivat solmineet sopimuksen Amaurin kanssa. 1. elokuuta 2017 New York vapautti Amaurin sopimuksestaan ja hänestä tuli vapaa agentti.


title: Amauri

text: Amauri sai Italian kansalaisuuden maaliskuussa 2009 ja oli vuotta myöhemmin mukana Italian maajoukkueen harjoitusleirillä. Hänet kuitenkin jätettiin pois Roomassa 3–5. toukokuuta pidetystä leiristä. Kyseisellä leirillä Italian valmentaja Marcello Lippi päätti Italian lopullisesta 2010 MM-kisakokoonpanosta.


title: Amauri

text: Amauri pelasi ensimmäisen maaottelunsa 6. elokuuta 2010 Norsunluurannikkoa vastaan.


title: Aino Miettinen

text: Aino Miettinen (14. lokakuuta 1885 – 19. lokakuuta 1980) oli Helsingin Diakonissalaitoksen sisar ja kehitysvammalaitos Rinnekodin perustaja.


title: Aino Miettinen

text: Aino Miettinen oli merkittävä Suomen kehitysvammahuollon uudistaja perustaessaan Diakonissalaitoksen yhteyteen ensimmäisen kehitysvammaisille suunnatun hoitokodin vuonna 1927. Vierailtuaan Kaiserswerthissä Saksassa Diakonissalaitoksen lähettämänä vuonna 1917 hän toi Suomeen uudistetun kehitysvammahuoltomallin joka korosti ennen kaikkea hoidettavan kykyä oppia ja tehdä työtä kukin kykynsä mukaisesti. Hän toimi Rinnekodin johtajattarena aina vuoteen 1959.


title: Aino Miettinen

text: Eläkkeelle jäätyään Miettinen jäi asumaan Rinnekotiin Muistola-nimisen rakennuksen pohjoispäässä olevaan huoneistoon, josta hän seurasi hyvin tarkasti Rinnekodin elämää vielä eläkevuosinaankin aina elämänsä loppuun asti.


title: Aino Miettinen

text: Kehitysvammaliitto on jakanut vuodesta 1992 Aino Miettinen -tunnustuspalkintoa.


title: Frank Tipler

text: Frank Jennings Tipler III (s. 1. helmikuuta 1947) on matemaattisen fysiikan professori Tulanen yliopistossa, New Orleansissa. Hän valmistui kandidaatiksi (B.Sc.) fysiikka pääaineenaan Massachusetts Institute of Technologysta vuonna 1969. Vuonna 1976 hän väitteli tohtoriksi University of Maryland, College Park -yliopistosta. Hän on ollut Tulanen yliopiston professori vuodesta 1981.


title: Frank Tipler

text: Frank Tipler on tunnettu muun muassa Omegapiste-teoriastaan, jonka sepitti ensimmäisenä ranskalainen jesuiitta Pierre Teilhard de Chardin (1881–1955). Tipler sanoo gravitaation romahduksen loppua, kosmologian suurta rysäystä omegapisteeksi.


title: Tzi Ma

text: Tzi Ma () on amerikankiinalainen näyttelijä. Hän on esiintynyt muiden muassa elokuvissa "Rush Hour – Rankka pari" (1998), "Hiljainen amerikkalainen" (2002), "Ladykillers" (2004) ja "Rush Hour 3" (2007). Hänet on aika ajoin nähty myös "24:ssa" ja muissa televisiosarjoissa.


title: Tzi Ma

text: Ma syntyi Hongkongissa ja kasvoi New Yorkissa viiden sisaruksensa kanssa. Hän on ollut joulukuusta 1994 naimisissa näyttelijäkollegansa Christina Man kanssa.


title: Andersenin lentotukikohta

text: Andersenin lentotukikohta () on Yhdysvaltain ilmavoimien lentotukikohta Guamilla, jota alettiin varustaa 1944 sen jälkeen, kun Yhdysvallat oli vallannut saaren japanilaisilta.


title: Cornelius Hunter

text: Cornelius G. Hunter on yksityisen kristillisen Biola-yliopiston (ent. Bible Institute Of Los Angeles) biofysiikan opettaja, älykkään suunnittelun kannattaja ja Discovery Instituten jäsen. Hänen tutkimusalueeseensa kuuluvat epälineaariset järjestelmät ja molekulaarinen biofysiikka.


title: Riäkkyteatteri

text: Riäkkyteatteri on Rääkkylässä toimiva ympärivuotinen harrastajateatteri, joka aloitti toimintansa vuonna 1993. Sitä ylläpitää Riäkkyteatteriyhdistys r.y. jonka piiriin kuuluu myös muitakin paikallisia teatteriryhmiä kuten lasten teatteriryhmä Sekamelska sekä nuorisoteatteri Rääbäleet. Vuoden 2005 alussa kiteeläinen nuorisoteatteriryhmä Polento liittyi Riäkkyteatteriyhdistyksen piiriin ja siirtyi sitten kiteeläisen Kyläparin Myllyteatterin siipien alle. Koko toimintansa ajan Riäkkyteatteriyhdistyksen alaiset teatteriryhmät ovat toimineet Keski-Karjalan Kansalaisopiston alaisina opintoryhminä.


title: Riäkkyteatteri

text: Riäkkyteatteri on valmistanut toimintansa aikana 36 tuotantoa, joista 16 on opiston ulkopuolisia tuotantoja. On tehty muun muassa Minna Canthin "Työmiehen vaimo", Maria Jotunin "Miehen kylkiluu", Anna Krogeruksen "Kuin ensimmäistä päivää", Anna-Maija Ylimaulan "Anna!", Samuel Beckettin "Näytelmä" ja "Askeleet", Mrozekin "Avomerellä", Aldo Nicolajn "Suolaa ja tupakkaa", Pauli Kallion "Maailman vanhin nainen", Dario Fon "Kaikki vorot eivät tule varkaisiin", Sisko Istanmäen "Liian paksu perhoseksi" ja "Äiti ja hevonen", Harold Pinterin "Yö", Lorcan "Yerma", Topeliuksen "Lintu sininen", Sinikka Nopolan "Mee nyt jo asiaan", Sirkku Peltolan "Pikkujättiläinen" ja Anouilh’n "Orkesteri".


title: Riäkkyteatteri

text: Ohjaajina ovat toimineet Olavi Pötsönen, Tellervo Halonen, Marja Tuominen, Sinikka Mokkila, Tarja Jänis ja Kirsi Koskelo.


title: Riäkkyteatteri

text: Ryhmä on osallistunut teatterifestivaaleihin muun muassa Liettuan Skapiskisissa, Viron Palamusessa, Saarijärvellä, Seinäjoella ja järjestänyt kansainvälisen Riekuu festivaalin Rääkkylässä, jossa oli mukana ryhmät Liettuasta, Virosta, Latviasta, Venäjän Karjalasta ja Ruotsista ja Riäkkyteatteri.


title: Riäkkyteatteri

text: Riäkkyteatterin esitykset ovat pääasiassa koulukeskuksen auditoriossa, jossa on nouseva katsomo, teatterivalot ja äänen toistolaitteet. Joitakin tuotantoja on viety ulos tai kiertueelle.


title: Vesipallo kesäolympialaisissa 1952

text: Vesipallo oli Helsingin olympialaisissa 1952 yhdettätoista kertaa olympiaohjelmassa. Olympiakultaa voitti Unkari ennen Jugoslaviaa ja Italiaa.


title: Vesipallo kesäolympialaisissa 1952

text: Vesipallokilpailuihin osallistui 21 joukkuetta, joista kahden karsintakierroksen avulla joukkueiden määrä tiputettiin 16. Alkulohkoissa joukkueet jaettiin neljään neljän joukkueen lohkoon, joista kaksi parasta pääsi välierisarjoihin. Näistä eteni finaalilohkoon sitten jälleen kaksi parasta kummastakin välieräsarjasta.


title: Vesipallo kesäolympialaisissa 1952

text: Alkusarjan ottelut oli alkujaan tarkoituksena pelata avomerialtaissa Uunisaaressa ja Humallahdella. Kansainvälinen uimaliitto siirsi kaikki pelit kuitenkin Uimastadionille, sillä merivesi oli liian kylmää. Tämän vuoksi osa otteluista jouduttiin pelaamana varhain aamulla.


title: Vesipallo kesäolympialaisissa 1952

text: Hyvän arpaonnen ansiosta Argentiina pääsi suoraan alkukarsinnoista lohkovaiheeseen. Karsinnoissa jatkosta tippuivat Australia, Intia, Meksiko, Portugali ja Romania.


title: Vesipallo kesäolympialaisissa 1952

text:
Voittajat suoraan varsinaiseen turnaukseen. Hävinneet toiselle karsintakierrokselle.
Alkusarjan parhaat joukkueet Unkari, Jugoslavia, Alankomaat ja Neuvostoliitto joutuivat arvontajärjestelmän takia samaan välierälohkoon. Tässä lohkossa pelattiin pääasiassa tasaisia otteluita ja monet kamppailut päättyivätkin tasapeliin. Alankomaat onnistui voittamaan Jugoslavian, mutta ottelu tuomittiin uusittavaksi tuomarin virheiden takia. Uusintaottelussa Jugoslavia oli parempi 2-1 ja nousi mitalipeleihin. Unkarin ja Jugoslavian lisäksi Italia ja Yhdysvallat selvisivät finaalilohkoon.


title: Vesipallo kesäolympialaisissa 1952

text: Unkari ja Jugoslavia olivat finaalisarjassa tasaisia ja pelasivat keskenään tasan ja voittivat Italian sekä Yhdysvallat. Unkari voitti kuitenkin kaksi muuta maata suurinumeroisemmin ja voitti kultaa paremman maalieronsa turvin. Jugoslavia jäi näin hopealle ja Yhdysvallat voittanut Italia voitti pronssia.


title: Vesipallo kesäolympialaisissa 1952

text: Lohko A


title: Vesipallo kesäolympialaisissa 1952

text: Lohko B


title: Vesipallo kesäolympialaisissa 1952

text: Lohko C


title: Vesipallo kesäolympialaisissa 1952

text: Lohko D


title: Vesipallo kesäolympialaisissa 1952

text: Lohko E


title: Vesipallo kesäolympialaisissa 1952

text: Lohko F


title: Mäntyharjun Virkistys

text: Mäntyharjun Virkistys on vuonna 1920 perustettu urheiluseura, johon kuuluu useita eri urheilulajeja. Jäseniä seuralla on noin 700.


title: Mäntyharjun Virkistys

text: Aluksi lajivalikoima painottui hiihtoon ja yleisurheiluun, vähitellen mukaan tuli myös pesäpallo. 1960-luvulla Virkistys erikoistui palloilun yleisseuraksi, Mäntyharjun Urheilijat -50 keskittyi muihin lajeihin. Lajivalikoima lisääntyi jääkiekolla ja koripallolla. Pesäpallo oli kohonnut paikkakunnan suosituimmaksi palloilulajiksi. 1970-luvulla mukaan tulivat myös tennis ja lentopallo, joista jälkimmäinen sai erityisen hyvän vastaanoton. Myöhemmin pesäpallo, jääkiekko ja lentopallo vakiinnuttivat asemiaan hyvän juniorityön ansiosta. Myöhemmin jääkiekon paikan on vallannut salibandy ja mukaan on tullut myös aerobic. MU-50 yhdistyi Virkistyksen kanssa ja näin ollen esimerkiksi yleisurheilu on MäVin toiminnan alaista.


title: Mäntyharjun Virkistys

text: Lentopallossa vuonna 2007 saavutettiin Suomenmestaruus C-pojissa ja B-tytöt ovat sijoittuneet kaksi kertaa SM-hopealle. MäVittärien valmentaja Timo Ripatti palkittiin Suomen Juniori valmentajana vuonna 2008. Yleisurheilussa Mäntyharjua edustaa urheilija Veera Louhivuori, joka edustaa sekä yleisurheilussa että lentopallossa maajoukkuetta. Mäntyharjun Virkistyksessä panostetaan lasten ja nuorten liikkumiseen ja ohjaukseen.


title: Om Puri

text: Om Puri OBE (18. lokakuuta 1950 Ambala, Punjab, Intia – 6. tammikuuta 2017 Mumbai, Intia) oli intialainen näyttelijä. Hän esiintyi paitsi kotimaassaan, myös brittiläisissä ja yhdysvaltalaisissa elokuvissa.


title: Om Puri

text: Puri valmistui National School of Dramasta New Delhissä.


title: Om Puri

text: Puri sai Intiassa kaksi Filmfare Awards -palkintoa ja kaksi National Film Awards -palkintoa. Intian hallitus myönsi hänelle Padma Shri -palkinnon vuonna 1990. Hänet asetettiin myös Bafta-ehdokkaaksi roolista elokuvassa "East Is East" (1999). Vuonna 2004 hänestä tehtiin Brittiläisen imperiumin ritarikunnan upseeri.


title: Om Puri

text: Om Puri kuoli 6. tammikuuta 2017 sydänkohtaukseen.


title: Maria Uljanova

text: Maria Aleksandrovna Uljanova (o.s. "Blank") () (6. marraskuuta 1835 — 25. kesäkuuta 1916) oli Venäjän vallankumousjohtajan ja Neuvostoliiton perustajan Vladimir Leninin äiti.


title: Maria Uljanova

text: Maria syntyi kuuden lapsen perheeseen. Perheen isä Alekandr Blank (alkuaan "Israel Blank") oli tunnettu psykologi, alkujaan juutalainen, joka kääntyi kristinuskoon. Marian suku oli hyvin kosmopoliittinen: hänen äidinisänsä oli Pietarin saksalaista sukua, alkujaan Lyypekistä ja äidinäitinsä Pietariin muuttanutta ruotsalaista sukua.


title: Maria Uljanova

text: Marian äiti Anna Groschopf kuoli 1838 ja isä Aleksandr meni naimisiin vaimonsa sisaren Jekaterina von Essenin kanssa joka kasvatti lapset. He ostivat maatilan Kazanista. Maria sai kotikoulutuksensa. Hän oppi useita kieliä kuten saksaa, ranskaa ja englantia. Myös venäläinen kirjallisuus kuului opetukseen. Vuonna 1863 Maria opiskeli opettajaksi ja meni töihin kansakouluun.


title: Maria Uljanova

text: Mentyään naimisiin Ilja Uljanovin kanssa, joka oli matematiikan ja fysiikan opettaja, Maria muutti miehensä kanssa Penzaan. Myöhemmin he muuttivat Nižni Novgorodiin ja sieltä Simbirskiin jossa Ilja toimi koulutarkastajana.


title: Maria Uljanova

text: Marian elämä oli hyvin vaiherikasta. Hänen suurimpia vaikeuksiaan olivat taloudelliset vaikeudet, puolison kuolema vuonna 1886 ja vanhimman pojan Aleksandrin teloitus vuonna 1887, tyttären Olgan kuolema vuonna 1891 ja lasten Vladimirin, Annan, Dimitrin ja Marian pidätykset ja maastakarkotus.


title: Maria Uljanova

text: Maria kävi tapaamassa maanpaossa ollutta poikaansa Vladimiria kaksi kertaa, ensin Ranskassa kesällä 1902 ja Tukholmassa syksyllä 1910.


title: Linda Bassett

text: Linda Bassett (s. 4. helmikuuta 1950) on brittiläinen näyttelijä. Hänet tunnetaan muun muassa roolista elokuvassa "East Is East" (1999). Kyseinen suoritus toi hänelle Bafta-ehdokkuuden ja Valladolidin kansainvälisten elokuvajuhlien parhaan naisnäyttelijän palkinnon.


title: Sarah Lancashire

text: Sarah Lancashire (s. 10. lokakuuta 1964) on brittiläinen näyttelijä. Hän syntyi Oldhamissa, Lancashiressä, ja valmistui Guildhall School of Music and Dramasta vuonna 1986.


title: Sarah Lancashire

text: Lancashire tuli 1990-luvulla tunnetuksi televisiosarjoista "Coronation Street" ja "Sydän paikallaan". Hän debytoi ohjaajana vuonna 2005 "The Afternoon Playssä", josta hän sai parhaan uuden ohjaajan Bafta-ehdokkuuden. Vuodesta 2014 lähtien Lancashire on näytellyt pääroolia rikosdraamasarjassa "Happy Valley, varjojen laakso".


title: Sarah Lancashire

text: Lancashire on naimisissa televisiotuottaja Peter Salmonin kanssa.


title: Ioann Konstantinovitš Romanov

text: Ruhtinas Ioann Konstantinovitš Romanov (1886 - 1918) oli suuriruhtinas Konstantin Konstantinovitš Romanovin ja Jelizaveta Mavrikijevnan esikoinen. Hänellä oli kahdeksan sisarusta, joista kaksi kuoli lapsina. Vain muutama päivä Ioannin syntymästä tuli voimaan laki, jonka mukaan suuriruhtinaan ja suuriruhtinattaren arvonimien myöntäminen rajattaisiin tsaarin lapsiin ja lapsenlapsiin. Seuraavien sukupolvien arvonimiksi tulisi ruhtinas ja ruhtinatar ja puhuttelunimeksi korkeus eikä keisarillinen korkeus.


title: Ioann Konstantinovitš Romanov

text: Ioann ja hänen veljensä Gavriil Konstantinovitš Romanov valmistuivat muiden kadettien rinnalla sotakoulusta 14.6.1907. Ioann nimitettiin ratsukaartin joukkoihin.


title: Ioann Konstantinovitš Romanov

text: Ioann Konstantinovitš oli viimeinen Romanov-suvun mies, joka solmi avioliiton keisarillisen Venäjän aikana. Hän kihlautui kesällä 1911 Serbian prinsessa Elenan kanssa, joka äitinsä menetettyään oli varttunut Venäjällä tätiensä Anastasia Nikolajevnan ja Militsa Nikolajevnan - jotka olivat syntyjään Montenegron prinsessoja - huostassa ja käynyt Smolnan instituuttia. Kihlausta kuitenkin valvoi eräs toinen montenegrolaissisar, Italian kuningatar Elena, joka otti nuoren Elenan luokseen ja kutsui Ioannin sinne vierailulle. Poika yllätti kaikki kosimalla lähes välittömästi. Ajatus siitä että Ioann ylipäänsä tahtoi avioitua, herätti suvussa huvittuneisuutta, sillä tämä pitkä ja melko arkisen oloinen nuorimies oli hiljainen ja erittäin uskonnollinen ja olikin ajatellut ryhtyvänsä munkiksi. Mutta liitto oli kuitenkin rakkausavioliitto, jossa Ioannin lempeys tasapainotti Elenan kiivasta luonnetta. Miehen palattua hoitamaan velvollisuuksiaan Chevalier-kaartissa Elena opiskeli lääketiedettä Pietarin yliopistossa, mutta joutui heidän ensimmäisen lapsensa syntymän vuoksi vastentahtoisesti luopumaan opinnoistaan. Vsevolod Ioannovitš oli yksi viimeisistä ennen vallankumousta syntyneistä Romanovien lapsista.


title: Ioann Konstantinovitš Romanov

text: Maaliskuussa 1918 Ioann Konstantinovitš joutui lähtemään junalla Pietarista kohti Jekaterinburgia. Samalla junalla lähtivät myös suuriruhtinas Sergei Mihailovitš Romanov, Ioannin kaksi veljeä, ruhtinaat Igor Konstantinovitš Romanov ja Konstantin Konstantinovitš Romanov nuorempi sekä ruhtinas Vladimir Palei. Toukokuussa heidät kaikki siirrettiin Alapajevskiin, missä heitä pidettiin kahden kuukauden ajan vangittuina koulurakennuksessa. Heidät teloitettiin läheisellä metsäalueella sijainneessa kaivoskuilussa tsaariperheen kuoleman jälkeisenä yönä.


title: Unkarin vesipallomaajoukkue

text: Unkarin vesipallomaajoukkue edustaa Unkaria kansainvälisissä vesipalloturnauksissa ja ystävyysotteluissa. Unkari on ollut yksi vesipallon menestyneimpiä joukkueita.


title: Unkarin vesipallomaajoukkue

text: Unkari on voittanut olympialaisista yhteensä 15 mitalia. Kultaa maalle on mennyt peräti yhdeksän kertaa. Maailmanmestaruuskilpailuissa Unkari on ollut mitaleilla kymmenen kertaa ja mestaruuden se on voittanut kolmesti. Tämän lisäksi maa on voittanut kaksi kertaa maailmanliigan ja 12 kertaa Euroopan-mestaruuden.


title: Unkarin vesipallomaajoukkue

text: Vesipallomaajoukkue on valittu maassaan Unkarin vuoden joukkueeksi 15 kertaa.


title: Unkarin vesipallomaajoukkue

text: Lähde: The-sports.org


title: Luettelo Anandin ja Kramnikin välisistä shakkipeleistä

text: Viswanathan Anand ja Vladimir Kramnik ovat pelanneet 80 shakkipeliä klassisella ajanotolla, joista Anand on voittanut yhdeksän, Kramnik seitsemän, ja 64 peliä on päättynyt tasan.


text: Nopeissa peleissä pistetilanne on 10–2 Anandin hyväksi, ja 39 peliä on päättynyt tasan. Pikashakissa tilanne on Kramnikin hyväksi 5–4, ja tasapelejä on kuusi. Sokkoshakissa tilanne on 4–4, ja tasapelejä on seitsemän. Advanced Chess -lajissa Kramnik johtaa 1–0, ja tasapelejä on seitsemän.


text: Pelaajien välisen maailmanmestaruusottelun vuonna 2008 voitti Anand.


title: Ilja Uljanov

text: Ilja Nikolajevitš Uljanov (, 31. heinäkuuta 1831 Astrahan — 24. tammikuuta 1886 Simbirsk) oli venäläinen kulttuurihenkilö ja julkisen koulutuksen kehittäjä. Ilja Uljanov oli Venäjän vallankumousjohtajan ja Neuvostoliiton perustajan Vladimir Iljitš Leninin isä.


title: Ilja Uljanov

text: Ilja Uljanov syntyi Astrahanissa. Hän opiskeli fysiikkaa ja matematiikkaa Kazanin yliopistossa ja valmistui vuonna 1854. Hänen puolisonsa oli Maria Aleksandrovna Blank.


title: Ilja Uljanov

text: 1850- ja 1860-luvuilla Uljanov opetti matematiikkaa ja fysiikkaa Penzan instituutissa Venäjän aatelistolle ja myöhemmin lyseossa ja tyttökoulussa Nižni Novgorodissa.


title: Ilja Uljanov

text: Penzassa Ilja johti meteorologisia tutkimuksia ja kirjoitti aiheesta kaksi kirjaa. Vuonna 1869 Uljanov nimitettiin Simbirskin kunnan koulutarkastajaksi ja vuosina 1874-1886 hän oli ylitarkastaja. Vuonna 1882 Hänelle myönnettiin Pyhän Vladimirin 3. luokan kunniamerkki.


title: Ilja Uljanov

text: Ilja Uljanov oli aikalaisiinsa nähden hyvin koulutettu ja kuului älymystöön.


title: Jugoslavian vesipallomaajoukkue

text: Jugoslavian vesipallomaajoukkue edusti Jugoslaviaa kansainvälisissä vesipalloturnauksissa ja ystävyysotteluissa maan olemassa olon aikana. Tämä artikkeli käsittelee Jugoslavian saavutuksia vuoteen 1992 saakka.


title: Jugoslavian vesipallomaajoukkue

text: Jugoslavia voitti olympialaisista seitsemän mitalia. Kolmesti maa voitti olympiakultaa. Maailmanmestaruuskilpailuista Jugoslavia ehti voittaa kaksi kultaa ja kaksi pronssia. Euroopan-mestaruuden maa voitti vain kertaalleen, vaikka voitti Euroopan-mestaruuskilpailuista yhteensä 13 mitalia.


title: Jugoslavian vesipallomaajoukkue

text: Jugoslavian vesipallomaajoukkuetta on seurannut Serbia ja Montenegron vesipallomaajoukkue ja Serbian vesipallomaajoukkue.


title: William Roache

text: William Patrick Roache MBE (s. 25. huhtikuuta 1932) on brittiläinen näyttelijä. Hänet tunnetaan televisiosarjasta "Coronation Street", jossa hän on esittänyt Ken Barlowia vuodesta 1960. Roache pääsi Guinnessin ennätysten kirjaan vuonna 2010 esitettyään Ken Barlowia 50 vuotta, rikkoen samalla maailmanennätyksen saman roolin esittämisestä. Hän näyttelee edelleenkin (2017) sarjassa.


title: William Roache

text: Roachesta tehtiin vuonna 2007 Chesterin yliopiston kunniatohtori. Näyttelijä Linus Roache on hänen poikansa ensimmäisestä avioliitosta.


title: William Roache

text: William Roache on ollut naimisissa kahdesti. Ensimmäisestä avioliitostaan Anna Cropperin kanssa (1961–1974) hänellä on kaksi lasta. Avioliitto päättyi eroon vuonna 1974. Toisen kerran Roache avioitui näyttelijä Sara McEwan Mottramin kanssa 1978 ja liitto päättyi puolison kuolemaan vuonna 2009. Tästä liitosta Roachella on kolme lasta.


title: Alessandro Gamberini

text: Alessandro Gamberini (s. 27. elokuuta 1981 Bologna, Italia) on italialainen jalkapalloilija, pelipaikaltaan puolustaja. Hän edustaa tällä hetkellä italialaista ACF Fiorentinaa. Gamberini aloitti uransa Bolognan junioreissa, josta hänet myöhemmin nostettiin edustusjoukkueeseen kaudella 1999–2000.


title: Alessandro Gamberini

text: Maajoukkueessa Gamberini teki ensi esiintymisensä Etelä-Afrikkaa vastaan 17. lokakuuta 2007. Hänet valittiin ensi kerran arvokisoihin vuoden 2008 EM-kisoissa Fabio Cannavaron loukkaantuessa juuri ennen kisojen alkua.


title: Eileen Derbyshire

text: Eileen Derbyshire (s. 6. lokakuuta 1930) on brittiläinen näyttelijä. Hänet tunnetaan Emily Bishopin pitkäaikaisesta roolista televisiosarjassa "Coronation Street".


title: Eileen Derbyshire

text: Derbyshire on varsin vaitonainen yksityiselämästään ja antaa harvoin haastatteluja. Hänen poikansa Oliver Holt on urheilutoimittaja.


title: Barbara Knox

text: Barbara Knox, o.s. Brothwood (s. 30. syyskuuta 1933 Oldham, Lancashire) on brittiläinen näyttelijä. Hänet tunnetaan Rita Sullivanin roolista saippuasarjassa "Coronation Street".


title: Betty Driver

text: Elizabeth Mary "Betty" Driver MBE (20. toukokuuta 1920 – 15. lokakuuta 2011) oli englantilainen näyttelijä. Hänet tunnettiin Bettyn roolista saippuasarjassa "Coronation Street".


title: Betty Driver

text: Leicesterissä syntynyt Driver aloitti uransa laulajana. Hänet nimitettiin Brittiläisen imperiumin ritarikunnan jäseneksi 31. joulukuuta 1999. Driver kuoli lokakuussa 2011 oltuaan sairaalassa kuusi viikkoa.


title: Ella Raines

text: Ella Wallace Raines (6. elokuuta 1920 – 30. toukokuuta 1988) oli yhdysvaltalainen näyttelijä. Hän teki elokuvadebyyttinsä vuonna 1943 ja vetäytyi pääosin 1957. Ajanjaksoon mahtuu useiden elokuvien ohella esiintymisiä televisiosarjoissa.


title: Ella Raines

text: Raines syntyi Washingtonin osavaltiossa ja valmistui Washingtonin yliopistosta. Hänelle myönnettiin Golden Boot -palkinto vuonna 1984, ja hänellä on kaksi tähteä Hollywood Walk of Famella.


title: Ella Raines

text: Raines kuoli 67-vuotiaana kurkkusyöpään Sherman Oaksissa, Kaliforniassa.


title: Johnny Schmitz

text: John Albert ”Johnny” Schmitz (27. marraskuuta 1920 Wausau, Wisconsin – 1. lokakuuta 2011 Wausau, Wisconsin) oli yhdysvaltalainen baseballpelaaja. Hän pelasi MLB-tason syöttäjänä vuosina 1941–1956, joskin uraan toi tilapäisen keskeytyksen palvelu toisessa maailmansodassa.


title: Johnny Schmitz

text: Schmitz osallistui tähdistöotteluihin vuosina 1946 ja 1948. Hänen ammattilaisseuroinaan olivat Chicago Cubs, Brooklyn Dodgers, New York Yankees, Cincinnati Reds, Washington Senators, Boston Red Sox ja Baltimore Orioles.


title: Reg Simpson

text: Reginald Thomas ”Reg” Simpson (27. helmikuuta 1920 – 27. marraskuuta 2013) oli brittiläinen kriketinpelaaja. Hän osallistui osana Englannin maajoukkuetta kaikkiaan 27:ään test matchiin vuosina 1948–1955.


title: Reg Simpson

text: Kansallisella tasolla Simpson pelasi Nottinghamshire County Cricket Clubissa. Hän oli yksi Wisdenin vuoden kriketinpelaajista 1950.


title: Tähtikoulu

text: Seitsemäsluokkalainen Chloe Tompkins rakastaa laulamista. Hän on aina halunnut olla poplaulaja. Yhdessä parhaan ystävänsä Jessin kanssa tytöt harjoittelevat laulua ja tanssiaskeleita. Koulussa järjestetään musikaali, johon tytöt pyrkivät. He pääsevät kuoroon. Koulusta lähetetään koteihin kirje, jossa kerrotaan, että Rockley Park tarjoaa koulun 7, 9 ja 12 luokille kahta stipendipaikkaa, ja halukkaita pyydetään ottamaan yhteyttä musiikin opettajaan mahdollisimman pian. Chloen vanhemmat eivät aluksi innostu, mutta lopulta he antavat Chloelle luvan yrittää. Chloe onnistuu pääsemään jatkokarsintoihin, mutta Jess ei. Jatkokarsinnoissa tilanne näyttää hetken huonolta, mutta postissa tulee kirje mukanaan iloisia uutisia, ja Chloen matka kohti unelmien uraa on askelen verran lähempänä.


title: Tähtikoulu

text: Chloe aloittaa Rockley Parkin intoa täynnä. Hän saa huonetovereikseen kuuluisat mallikaksoset Pop ja Lolly Lowtherin sekä Tara Fitzgeraldin. Chloen entisestä koulusta on tullut kouluun myös Danny James, joka toisin kuin Chloe pyrkii rock-rumpaliksi. Ensimmäisellä laulutunnilla Choe kohtaa todellisen ongelman: hän laulaa vain kurkusta, eikä siten saa tarpeeksi voimaa lauluunsa. Harjoituksista huolimatta Chloe ei tunnu saavan ääntään kulkemaan, ja ennen lomaa Chloen ystävät saavat selville, ettei Chloe laulakaan konsertissa. Lomalla Chloen ystävä Jess läksyttää Chloea siitä, ettei tämä tunnustanut ystävilleen, ettei laula tulevassa konsertissa. Chloe pelkäsi, etteivät he halua olla enää hänen kavereitaan. Kouluun palatessaan Pop, Lolly, Danny, Tara, Marmeladi ja muut Chloen luokkalaset yrittävät saada Chloen löytämään äänensä pelästyttämällä tämän. Myöhemmin he keksivät juonen, jonka avulla Chloe saa äänensä takaisin.


title: Tähtikoulu

text: Poppy ja Polly Lowther, jotka tunnetaan paremmin nimillä Pop ja Lolly, ovat kuulusia mallikaksosia. Lollysta on tullut kauhean poissaoleva ja hän oli tyriä heidän mallinäytöksensä. Siskon käytös ärsyttää Popia. Kouluun palatessaan tyttöjen agentilla Satinilla sekä koulun rehtorilla on heille jännittäviä uutisia: he pääsevät televisioon. Heistä tehdään nuorisouutisiin kokonainen ohjelma, joka kertoisi siitä, kuinka Pop ja Lolly yrittävät lyödä itsesä läpi laulajina mallintöiden ohella. Pian Lolly kuitenkin paljastaa Chloelle, ettei haluakaan poplaulaksi vaan lääkäriksi, mutta ei uskalla kertoa Popille. Pian Pop saa tämän kuitenkin selville. Tytöt riitelevät, mutta sopivat kyllä. Lisäksi Pop, Lolly, Tara ja Chloe sopivat, että tulee heistä mitä tahansa, he pysyvät aina ystävinä.


title: Tähtikoulu

text: Danny James on Rockley Parkin lahjakkaimpia rumpaleita, ja häntä pyydetään soittamaan koulun tulevassa konsertissa. Tilanne alkaa rassata Charliea, joka on toinen luokan rumpali. Poikien välille syntyy kilpailu, jossa Charlie ei kaihda mitään keinoja. Myöhemmin Danny joutuu pulaan ja joutuu siivoamaan studiossa herra Timmssin apuna. Poikien on myös pakosta soitettava yhdessa kappale konsertissa. Myöhemmin tilanne paljastuu opettajille, eikä poikien enää ole pakko soittaa. Danny kuitenkin vaatii saada soittaa kappaleen, ja konserttiyleisö saa kokea odottamattoman finaalin.


title: Tähtikoulu

text: Neljä ensimmäistä kirjaa on suomennettu.


title: Räpyläsara

text: Räpyläsara ("Carex ornithopoda") on pienikokoinen sara. Se esiintyy Suomessa perinneympäristöissä kuten hakamailla ja metsälaitumilla. Lajia uhkaavat rakentaminen, niittymaiden sulkeutuminen niiton ja laidunnuksen loputtua sekä ojitukset.


title: Räpyläsara

text: Räpyläsara on Suomessa luokiteltu äärimmäisen uhanalaiseksi.


title: Julien Poulin

text: Julien Poulin (s. 20. huhtikuuta 1946) on kanadalainen näyttelijä. Hän esiintyi Elvis-fani Bob Grattonin roolissa Pierre Falardeaun "Elvis Gratton" -elokuvissa. Muiden elokuvien joukossa on saman ohjaajan historiallinen "15 février 1839" (2001).


title: Julien Poulin

text: Poulin on osallistunut lisäksi muun muassa ohjaustöihin.


title: Pierre Falardeau

text: Pierre Falardeau (28. joulukuuta 1946 Montréal, Kanada – 25. syyskuuta 2009) oli kanadalainen elokuvaohjaaja. Hän ohjasi Julien Poulinin tähdittämät "Elvis Gratton" -elokuvat. Muuhun tuotantoon kuuluvat muiden muassa "Octobre" (1994) ja "15 février 1839" (2001).


title: Pierre Falardeau

text: Falardeau opiskeli yliopistolla antropologiaa. Hänet tunnettiin myös Québecin itsenäisyyden puolestapuhujana, ja hän käsitteli itsenäisyysaihetta tuotannossaan.


title: Bruce Robinson

text: Bruce Robinson (s. 2. toukokuuta 1946) on brittiläinen näyttelijä ja elokuvaohjaaja sekä -käsikirjoittaja. Hän debytoi esiintyjänä Franco Zeffirellin "Romeossa ja Juliassa" (1968).


title: Bruce Robinson

text: Vuonna 1985 Robinson voitti Baftan "Kuoleman kenttien" (1984) käsikirjoituksesta. Sama elokuva toi hänelle Oscar-ehdokkuuden. Ohjaustöitä ovat "Onnen kiertolaiset" (1987), "Jennifer 8" (1992) ja "The Rum Diary" (2010).


title: Alexandra Kyle

text: Alexandra Ingrid Kyle (s. 11. marraskuuta 1988 Los Angeles) on yhdysvaltalainen näyttelijä. Hän tuli tunnetuksi roolistaan elokuvassa "Silmä silmästä" (1996). Myöhemmällä urallaan hän on esiintynyt muun muassa komediassa "13 ja risat" (2004).


title: Joe Mantegna

text: Joseph Anthony "Joe" Mantegna, Jr. (s. 13. marraskuuta, 1947 Chicago) on yhdysvaltalainen näyttelijä.


title: Joe Mantegna

text: Mantegna on valmistunut DePaulin yliopiston Goodman School of Dramasta.


title: Joe Mantegna

text: Mantegna teki elokuvadebyyttinsä vuonna 1977. Hän on myöhemmällä urallaan paitsi esiintynyt laajoissa rooleissa useissa elokuvissa, myös ääninäytellyt Fat Tonya "Simpsoneissa" ja näytellyt muun muassa televisiosarjoissa "Joanin salaisuus" (2003–2005, hahmona Will Girardi) ja "Criminal Minds – FBI-tutkijat" (vuodesta 2007, hahmona David Rossi).


title: Joe Mantegna

text: Mantegna on voittanut Tony-palkinnon ja Venetsian elokuvajuhlien Volpi Cupin. Hän on ollut ehdolla kolmesti Emmyn ja kerran Golden Globen saajaksi. Vuonna 1999 hänelle myönnettiin "Commitment to Chicago Award".


title: Joe Mantegna

text: Mantegna on ollut vuodesta 1975 naimisissa puolisonsa Arlenen kanssa. Parilla on tyttäret Mia ja Gina.


title: Wilmer Valderrama

text: Wilmer Eduardo Valderrama (s. 30. tammikuuta 1980 Miami) on yhdysvaltalainen näyttelijä. Hänet tunnetaan muun muassa Fezin roolista televisiosarjassa "70’s Show".


title: Wilmer Valderrama

text: Valderrama on esiintynyt myös useissa elokuvissa, kuten "Fast Food Nationissa" (2006). Hänelle on myönnetty kolme Teen Choice -palkintoa. Wilmer juontaa MTV:n "Yo momma" -sarjaa ja toimii sarjassa tuomarina. Valderrama on esiintynyt myös LMFAO-yhtyeen "Sexy and I Know It" -musiikkivideolla.


title: Wilmer Valderrama

text: Valderrama seurusteli Demi Lovaton kanssa vuodesta 2010 lähtien. He erosivat vuonna 2016.


title: Olivia Burnette

text: Olivia Burnette (s. 24. maaliskuuta 1977) on yhdysvaltalainen näyttelijä. Hän on esiintynyt esimerkiksi elokuvassa "Silmä silmästä" (1996) ja televisiosarjassa "The Torkelsons" (1991–1992; myöhemmin "Almost Home", 1993).


title: Olivia Burnette

text: Burnette sai useita Young Artist Award -ehdokkuuksia.


title: Kurtwood Smith

text: Kurtwood Larson Smith (s. 3. heinäkuuta 1943) on yhdysvaltalainen näyttelijä. Hän esiintyi vuosina 1998–2006 Red Formanin roolissa "70’s Show’ssa". Hän on ollut myös ääninäyttelijänä "The Zeta Projectissa" ja Squirrel Boyssa, sekä esiintynyt muun muassa elokuvissa "RoboCop" (1987), "Rambo – taistelija 3" (1988), "Kuolleiden runoilijoiden seura" (1989), "Kaappaus raiteilla" (1995) ja "Broken Arrow – operaatio erämaassa" (1996).


title: Kurtwood Smith

text: Smith syntyi New Lisbonissa, Wisconsinissa. Valmistuttuaan Los Angelesin Canoga Park High Schoolista hän hakeutui opiskelemaan teatterialaa. Hän on ollut avioliitossa kahdesti, ja hänellä on kaksi lasta.


title: Kurtwood Smith

text: Smithillä on hyvin harvinainen etunimi. Näyttelijä onkin julkisuudessa arvioinut itsensä maailman ainoaksi Kurtwoodiksi. Nimi syntyi äidin tahdosta nimetä poika Kurtiksi, mutta koska ”Kurt Smith” oli hänestä liian lyhyt, tuli käyttöön ”-wood”-pääte.


title: Josh Charles

text: Joshua ”Josh” Charles (s. 15. syyskuuta 1971) on yhdysvaltalainen näyttelijä. Hän syntyi Baltimoressa, Marylandissa, ja teki elokuvadebyyttinsä vuonna 1988.


title: Josh Charles

text: Eräs tunnettu rooli Charlesilla oli elokuvassa "Kuolleiden runoilijoiden seura" (1989). Television puolella hän on esiintynyt esimerkiksi sarjoissa "Sports Night" ja "Good Wife".


title: Melora Walters

text: Melora Walters (s. 21. lokakuuta 1959 Saudi-Arabia) on yhdysvaltalainen näyttelijä.


title: Melora Walters

text: Melora Walters on näytellyt muun muassa elokuvissa "Kuolleiden runoilijoiden seura" (1989), "Boogie Nights" (1997), "Magnolia" (1999), "Päämääränä Cold Mountain" (2003) ja "Perhosvaikutus" (2004). Hän näytteli Felicityä televisiosarjassa "Kohtaloni Los Angeles" vuosina 1998–1999. Vuosina 2006–2010 Walters esitti Wanda Henricksonia HBO:n draamasarjassa "Big Love". Hän vieraili televisiosarjassa "Täydelliset naiset" vuonna 2007.


title: Melora Walters

text: Walters oli naimisissa Christopher Scotellaron kanssa vuosina 1990–1994. Vuonna 1996 hän meni naimisiin näyttelijäkollegansa Dylan Walshin kanssa. Pari erosi vuonna 2003. Waltersilla ja Walshilla on kaksi lasta, poika Thomas Charles ja tytär Joanna Marie. Walters meni naimisiin Alexander Vendlerin kanssa vuonna 2008, mutta haki avioeroa syksyllä 2010.


title: Dylan Walsh

text: Charles Hunter "Dylan" Walsh (s. 17. marraskuuta 1963 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan Peter Elliotin roolista elokuvassa "Congo" ja Sean McNamaran roolista televisiosarjassa "Muodon vuoksi". Walsh on lisäksi näytellyt elokuvassa "Isäpuoli" ja poliisisarjassa "Muistin vanki".


title: Dylan Walsh

text: Walsh syntyi Los Angelesissa ja asui lapsena vanhempien työn takia ulkomailla. Walsh palasi Yhdysvaltoihin 10-vuotiaana. Hän valmistui vuonna 1986 Virginian yliopistosta. Walsh oli vuosina 1996–2003 naimisissa näyttelijäkollegansa Melora Waltersin kanssa. Eron jälkeen hän solmi vuonna 2004 uuden avioliiton näyttelijä Joanna Goingin kanssa, mutta erosi uudelleen vuonna 2012.


title: Julian McMahon

text: Julian Dana William McMahon (s. 27. heinäkuuta 1968) on australialainen näyttelijä. Hänet tunnetaan televisiosarjoista "Siskoni on noita" ja "Muodon vuoksi". Hän on saanut Golden Globe -ehdokkuuden.


title: Julian McMahon

text: McMahon syntyi Sydneyssä tulevan pääministeri William McMahonin poikana. Hän aloitti uransa mallina.


title: Julian McMahon

text: McMahonilla oli eroon päättyneet avioliitot Dannii Minoguen ja Brooke Burnsin kanssa. Hänellä on 9. kesäkuuta 2000 syntynyt tytär Madison Elisabeth.


title: Norman Lloyd

text: Norman Lloyd (s. 8. marraskuuta 1914) on yhdysvaltalainen näyttelijä. Hän syntyi Jersey Cityssä, opiskeli New Yorkissa ja aloitti uransa teatterissa.


title: Norman Lloyd

text: Varhaisella elokuvaurallaan Lloyd esiintyi muiden muassa elokuvissa "Viidennen kolonnan mies" (Hitchcock, 1942) ja "Parrasvalot" (Chaplin, 1952). Pitkän uran myöhempiin vaiheisiin mahtuvat roolit esimerkiksi elokuvissa "Kuolleiden runoilijoiden seura" (1989) ja "Lainakengissä" (2005). Television puolella hänet tunnetaan 1980-luvun sarjasta "Sairaalan syke" ("St. Elsewhere").


title: Norman Lloyd

text: Lloyd oli Emmy-ehdokkaana vuosina 1970 ja 1974.


title: Richard L. Bare

text: Richard Leland Bare (12. elokuuta 1913 Turlock, Kalifornia – 28. maaliskuuta 2015 Newport Beach, Kalifornia) oli yhdysvaltalainen elokuva- ja televisio-ohjaaja. Hän tuli tunnetuksi Warner Bros.:ille vuosina 1942–1956 luomistaan "Joe McDoakes" -lyhytelokuvista. 1950-luvun puolivälistä alkaen Bare ohjasi lähinnä televisioon. Hän työsti muun muassa "Green Acres" -sarjaa ja ohjasi useita jaksoja suosittuihin sarjoihin "Hämärän rajamailla" ja "Virginialainen".


title: Richard L. Bare

text: Bare julkaisi ammatistaan kertovan kirjan "The Film Director" (1971).


title: Inner Sanctum Mysteries

text: Inner Sanctum Mysteries oli yhdysvaltalainen mysteerikuunnelmasarja, jota esitettiin 7. tammikuuta 1941 ja 5. lokakuuta 1952 välisenä aikana. Sarjaa esitti alun perin NBC Blue Network, josta pian sarjan aloittamisen jälkeen syntyi ABC. Keväällä 1943 sarja siirtyi CBS:lle. Sarjaa tuotettiin tiettävästi 526 jaksoa, joista arviolta noin 200 on säilynyt.


title: Inner Sanctum Mysteries

text: Sarjan loi tuottaja Himan Brown ja sen alkuperäisenä isäntänä ja kertojana toimi Raymond Edward Johnson ja vuodesta 1946 alkaen Paul McGrath. Sarjassa esiintyi useita tunnettuja näyttelijöitä, joista mainittakoon Boris Karloff (ensimmäisen tuotantokauden vakioesiintyjä), Peter Lorre, Mary Astor, Helen Hayes, Claude Rains, Paul Lukas, Frank Sinatra ja Orson Welles.


title: Inner Sanctum Mysteries

text: Vuonna 1954 sarja siirtyi televisioon. Televisioversiota tehtiin pilottijakso mukaan lukien 40 jaksoa.


title: Inner Sanctum Mysteries

text: Sarja on saanut paikan Radio Hall of Famessa.


title: Kalydon

text: Kalydon (, ) oli antiikin aikainen kaupunki ja kaupunkivaltio ("polis") Aitoliassa, läntisessä Kreikassa. Sen arkeologinen alue sijaitsee Mesolóngin kunnassa noin yhdeksän kilometriä itään nykyisestä Mesolóngin kaupungista ja noin kilometrin pohjoiseen Evinochórin kylästä.


title: Kalydon

text: Kalydon sijaitsi lähellä Patraksenlahden pohjoisrannikkoa Korintinlahden suussa. Kaupunki oli rakennettu Arakynthos-vuoren (nyk. myös Zygós) rinteelle kahden kukkulan huipulle sekä niiden väliseen laaksoon. Sitä ei kuitenkaan oltu rakennettu erityisen korkealle, niin kuin kaupungista käytetyt homeeriset epiteetit "aipeinē" (”korkea”) ja "petrēessa" (”kallioinen”) antaisivat ymmärtää.


title: Kalydon

text: Kalydonin kaupunkivaltion alue tunnettiin nimellä "Kalydonia" (). Tasanko kaupungin vieressä oli hedelmällistä aluetta. Kaupungin itäpuolella virtasi Euenos-joki (nyk. Évinos) ja kauempana länsipuolella Akheloos-joki (nyk. Achelóos), joka toimi Aitolian ja Akarnanian rajajokena. Kaupungista itään sijaitsi Naupaktoksen kaupunki ja pohjoiseen Stratoksen kaupunki.


title: Kalydon

text: Kalydon oli perustettu kureettien heimon alueelle. Kreikkalaisen mytologian mukaan kaupunki sai nimensä Kalydonista, joka oli Aitoloksen poika. Kummatkin esitettiin kaupungin perustajaksi. Varhaisina aikoina kalydonilaiset sotivat usein läheistä Pleuronia asuttaneiden kureettien kanssa. Tämä vihanpito esiintyy Homeroksen "Iliaassa". Kalydonin heeroksiin lukeutuvat muun muassa kuningas Oineus, tämän pojat Tydeus ja Meleagros, sekä pojanpoika Diomedes, ja kaupungin naisiin muun muassa Althaia, Deianeira ja Gorge.


title: Kalydon

text: Kalydon on myös yhden kreikkalaisen mytologian keskeisen kertomuksen, Kalydonin metsäkarjun ajon eli Kalydonin metsästyksen, tapahtumapaikka. Metsästys sai alkunsa Artemiin lähetettyä metsäkarjun hävittämään alueen peltoja rangaistukseksi siitä, että Oineus oli jättänyt uhraamatta hänelle. Metsästykseen osallistuivat Meleagros ja monet muut heerokset. Kaupungin keskeisin kultti oli Artemis Lafrian kultti. Kaupunki esiintyy "Iliaan" laivaluettelossa yhtenä aitolialaisista kaupungeista, joka lähetti laivoja Troijan sotaan. Sodassa kalydonilaisia johti kuningas Thoas. Kalydon mainitaan myös paikkana, jossa Herakles taisteli joenjumala Akhelooksen kanssa.


title: Kalydon

text: Klassisella kaudella Kalydon oli Aitolian tärkein kaupunki. Se esiintyy kuitenkin antiikin lähteissä historiallisella ajalla suhteellisen harvoin. Vuonna 391 eaa. kaupunki oli akhaialaisten hallussa, ilmeisesti sen jälkeen, kun nämä olivat saaneet haltuunsa myös Naupaktoksen. Kyseisenä vuonna akhaialaiset sotivat akarnanialaisten kanssa, ja pyysivät apuun spartalaisia. Kaupunki pysyi kuitenkin akhaialaisilla siihen saakka, kun Sparta hävisi Leuktran taistelun vuonna 371 eaa. Tämän jälkeen se palautettiin aitolialaisille.


title: Kalydon

text: Hellenistisellä kaudella kaupunki kuului Aitolian liittoon ja oli sen tärkeimpiä vaikuttajia. Roomalaisella kaudella Julius Caesarin kansalaissodan aikaan Kalydon päätyi Pompeiuksen puolelle, mistä alkoi kaupungin taantuminen. Vuonna 31 eaa. Octavianus, myöhempi keisari Augustus, siirrätti kaupungin asukkaat Nikopoliin kaupunkiin, jonka hän perusti aiemmin samana vuonna voittamansa Aktionin taistelun kunniaksi. Tämän seurauksena kaupunki autioitui lopullisesti. Artemis Lafrian kultin ja patsaan Augustus siirrätti Patraihin.


title: Kalydon

text: Ensimmäisiä huomioita kaupungin raunioista tehtiin 1800-luvulla. Kreikkalaisten suorittamat arkeologiset kaivaukset alueella alkoivat Artemis Lafrian pyhäkön paikalla vuonna 1908. Vuosina 1926–1935 kaivauksia suorittivat kreikkalaiset ja tanskalaiset arkeologit. Tanskan Ateenan-instituutti on suorittanut Kalydonissa uusia tutkimuksia 2000-luvulla.


title: Kalydon

text: Akropolis, kaupunginmuurit, portit ja tiet


title: Kalydon

text: Kalydon oli ympäröity muureilla, joiden kokonaispituus oli noin neljä kilometriä ja jotka ympäröivät noin 35 hehtaarin kokoisen alueen. Muurit oli rakennettu 200-luvun eaa. alkupuolella. Niissä oli useita torneja. Muureista on säilynyt osia, ja niiden reitti voidaan jäljittää kokonaisuudessaan. Kaupungin akropolis eli yläkaupunki ja linnavuori sijaitsi kaupungin luoteisosassa, ja sen pinta-ala oli noin kymmenesosa koko kaupungista. Huipulla oli 500-luvun eaa. lopulla rakennettu pyhäkkö. Stratokseen päin johtaneen tien porttia vartioi kaksi tornia. Kaupungin länsiportista kulki noin 400 metriä pitkä Pyhä tie kohti Lafrionia.


title: Kalydon

text:
Lafrion eli Artemis Lafrian ja Apollon Lafrioksen pyhäkköalue
Lafrion tai Lafriaion eli Artemis Lafrialle ja Apollon Lafriokselle omistettu pyhäkköalue sijaitsi kaupunginmuurien ulkopuolella akropoliista lounaaseen. Se oli koko Aitolian merkittävimpiä kulttipaikkoja. Pyhäkkö oli perustettu viimeistään geometrisella kaudella 700-luvulla eaa. 600-luvulla eaa. pyhäkköalueelle rakennettiin kaksi doorilaista tyyliä edustanutta temppeliä, joista niin kutsuttu temppeli A oli omistettu Apollonille (tai Dionysokselle) ja temppeli B Artemiille. Temppelit uusittiin 500-luvulla eaa. Näistä rakennusvaiheista on säilynyt terrakotasta tehtyjä koristeosia, kuten metooppeja ja akroterion-koristeita. Koristelussa esiintyy mytologisia aiheita, kuten Herakleen urotöitä ja sfinksejä. Esinelöytöihin lukeutuu myös Artemiille ja Dionysokselle omistettuja votiivilahjoja. Noin 500 eaa. temppeliin B lisättiin portiikki.


title: Kalydon

text: Koko pyhäkköalue uusittiin 300-luvulla eaa. Sen kaakkoisosaan rakennettiin kuuden pylvään portiikki. Temppeli B korvattiin noin 360 eaa. uudella, suuremmalla Artemiin temppelillä. Se oli poros-kivestä tehty doorilaista tyyliä edustanut peripteeraalitemppeli, ja siinä oli 6 x 13 pylvästä. Temppelin naoksessa eli cellassa oli 20 joonialaista pylvästä sekä Menaikhmos ja Soidas Naupaktoslaisten kullasta ja norsunluusta veistämä Artemiin kulttipatsas, jonka Pausanias mainitsee. Se siirrettiin myöhemmin Patraihin ja ilmeisesti esiintyy kaupungin lyömissä rahoissa.


title: Kalydon

text: Pyhäkköalue oli ympäröity peribolos-muurilla. Hellenistisellä kaudella 200- tai 100-luvulla eaa. pyhäkköalueen pohjoisosaan rakennettiin suuri neliömäinen pyhäkkö, johon kuului pitkä, kaksilaivainen ja kaksikerroksinen stoa eli pylväshalli. Sen kummassakin päässä oli suuret puoliympyränmuotoiset syvennykset. Pyhäkkö säilyi käytössä roomalaiselle kaudelle saakka.


title: Kalydon

text:
Muut rakennukset
Pyhäkön eteläpuolisesta rinteestä on löydetty teatteri, jonka katsomossa on ollut tilaa noin hengelle. Alakaupungista on löydetty pylväikköpihalla varustettu rakennus, joka toimi ilmeisesti urheilupaikkana. Yksi sen huoneista toimi Kybelelle omistettuna pyhäkkönä. Lafrionille johtaneen Pyhän tien varrella oli aarrekammioita.


title: Kalydon

text: Kaupungin ympäriltä on löydetty hellenistisen ajan hautoja. Merkittävin on 100-luvulla eaa. rakennettu Leonteioniksi kutsuttu heroon, jonka uskotaan olleen heeroksena palvotun Leon Kalydonlaisen hauta. Heroon oli suorakulmion muotoinen, ja sen koko oli noin 37,5 x 34,4 metriä. Siihen kuului peristyylipiha kooltaan noin 16,8 x 16,8 metriä, jossa oli pohjoissivulla sisäänkäyntipropylon ja itä-, etelä- ja länsisivuilla huoneet. Pohjoishuoneen seinä oli koristeltu Kalydonin mytologiaan liittyneiden jumalten ja heerosten kuvilla. Pyhäkköön kuului maanalainen hautakrypta ("hypogeon"), jossa oli holvattu katto ja kivinen, sohvan muotoinen sarkofagi.


title: Kalydon

text: Esinelöydöt


title: Kalydon

text: Kalydonista tehdyt esinelöydöt ovat pääosin Kansallisessa arkeologisessa museossa Ateenassa. Niihin kuuluvat muun muassa temppelien eri rakennusvaiheiden koristeosat, kuten korinttilaisittain maalatut terrakotat, sekä heroonin kryptan kivinen portti.


title: Vesa Ilmaranta

text: Vesa Ilmaranta (s. 1960) on taiteen maisteri vuodelta 2000. Hän on opettanut graafista suunnittelua Helsingin kristillisessä opistossa. Tämän lisäksi Vesa Ilmaranta on toiminut sarjakuvan teon opettajana Taideteollisessa korkeakoulussa. Ilmaranta toimii tällä hetkellä Timo Kähkösen piirtämän "Paikallisuutisia"-sarjakuvan käsikirjoittajana. Sitä ennen hän on käsikirjoittanut sarjoja "Poke" (Ilta-Sanomat 1986), "Elukat" (Eläinmaailma ja Lemmikit & eläinmaailma 1994-2001) ja Suomen kuvalehdessä vuosina 2000-2001 ilmestynyttä aikakauslehtisarjaa "Käytettyä tavaraa".


title: Bizarre Creations

text: Bizarre Creations oli liverpoolilainen perustettu pelitalo. Yritys on perustettu nimellä Raising Hell Software vuonna , mutta muutti nimensä vuonna 1994.


title: Bizarre Creations

text: Se tunnetaan parhaiten Sega Dreamcast -pelistään "Metropolis Street Racer" ja "Project Gotham Racing" -pelisarjasta.


title: Bizarre Creations

text: Yritys on lakkautettu vuonna 2011.


title: Los Pajaritos

text: Nuevo Estadio Los Pajaritos on monikäyttöstadion, joka sijaitsee Soriassa Espanjassa. Pääosin se toimii jalkapallostadionina, jolla pelataan CD Numancian kotiottelut. Stadionille mahtuu katsojia 9 800, ja se on rakennettu vuonna 1999. Pian stadionin avaamisen jälkeen Numancia nousi ensimmäistä kertaa historiassaan Espanjan korkeimmalle sarjatasolle Primera Divisióniin.


title: Los Pajaritos

text: Talvella stadionilla on melko kylmä ja tästä syystä kotijoukkue saa vahvan kotiedun otteluissaan.


title: Melanthos

text: Melanthos () oli kreikkalaisessa mytologiassa Andropompoksen poika ja Messenian kuningas. Heraleidien Temenoksen ja Kresfonteen karkotettua hänet maastaan, hän jätti Pyloksen taakseen ja saapui Ateenaan.


title: Melanthos

text: Melanthoksen ollessa Ateenassa Boiotian kuningas Ksanthos haastoi Thymoiteksen, Ateenan kuninkaan, taisteluun. Tämän kieltäydyttyä Melanthos kamppaili häntä vastaan ja voitti kaksinkamppailuun. Tämän perusteella hän syrjäytti Thymoiteen vallasta ja tuli itse kuninkaaksi. Tämän petos on alkuperä Attikassa pidettävän juhlan, apaturian, nimelle (, petos).


title: Melanthos

text: Melanthoksesta tuli dynastiansa, medontidien, kantaisä. Kodros, hänen poikansa, seurasi isäänsä valtaistuimelle.


title: Viivin ja Wagnerin touhukas sanakirja

text: Viivin ja Wagnerin touhukas sanakirja on Juban kirjoittama suomenkielinen lastenkirja, jonka on julkaissut Otava vuonna 2003. Viivin ja Wagnerin touhukas sanakirja on Tuomolan ensimmäinen lastenkirja. Kirja on kuvasanakirja ja siinä on vain 30 sivua. Kirjan kuvat auttavat lasta tunnistamaan ja nimeämään esineitä.


title: Bock (panimo)

text: Bockin panimo (vuoteen 1968 Bryggeri Aktiebolag BOCK, 1968-1970 Panimo Oy Bock Bryggeri Ab) oli vaasalainen vuonna 1890 silloisessa Mustasaaressa perustettu olutpanimo, joka toimi vuoteen 1987. Se laajeni perustamisestaan lähtien. Bock osti viereisellä tontilla sijainneen Lahti Ölbryggerin vuonna 1892, Wasa Ölbryggeribolagin vuonna 1897, Ångbryggeri Aktiebolag Kronanin vuonna 1903, Kokkolan Panimon vuonna 1932, Vasa Bryggerin vuonna 1933, osuuden oululaisesta Toppilan Mallasjuomatehtaasta vuonna 1938 ja vuonna 1939 osake-enemmistön seinäjokelaisesta Mallaskosken tehtaasta. Viimeinen panimo-ostos oli vuonna 1948 ostettu Pietarsaaren panimo.


title: Bock (panimo)

text: Hartwall osti Bockin panimon vuoden 1968 joulukuussa ja siirsi sinne Karjala-oluen valmistusta. Karjalan valmistus siirtyi kuitenkin Turun Kaarinaan, josta Hartwall oli ostanut vuonna 1971 Auran panimon. Panimo Oy Bock Bryggeri Ab fuusioitiin Hartwalliin vuonna 1970. Hartwallin omistuksessa panimo rakennettiin käytännössä uudelleen. Tehdas lopetettin vuonna 1987.


title: Bock (panimo)

text: Bockin panimon vanhalle tontille Pukinkulmaan perustettiin uusi panimo vuonna 2014. Uuden yhtiön virallinen nimi on Bock's Corner Brewery Oy ja sen ensimmäiset oluet tulivat markkinoille maaliskuussa 2015. Osa uuden panimon tiloista sijaitsee Lahti Ölbryggerin 1870-luvulla rakennetussa jääkellarissa, mutta muuten tilat ovat uudet.


title: Bock (panimo)

text: Kuten aiemminkin, panimon maskotteja ovat nykyäänkin aitauksessa elävät pukit. Panimon ohella samaan rakennukseen valmistui myös panimoravintola. Panimo on palauttanut tuotantoon myös vanhan limonadin, Rally colan.


title: Rangaistusmääräys

text: Rangaistusmääräyksen antaminen tarkoittaa poliisin tai muun esitutkintaviranomaisen antaman sakkorangaistusvaatimuksen vahvistamista. Rangaistusvaatimuksen vahvistaa syyttäjä.


title: Rangaistusmääräys

text: Rangaistusmääräysmenettelyssä voidaan määrätä päiväsakkorangaistus teosta, josta ei ole säädetty ankarampaa rangaistusta kuin sakkoa tai enintään kuusi kuukautta vankeutta. Menettelyn käyttö edellyttää sekä asianomistajan että rangaistusvaatimuksen saaneen suostumusta. Mikäli suostumusta ei jommankumman osapuolen taholta anneta, siirtyy asia käräjäoikeuden ratkaistavaksi.


title: Rangaistusmääräys

text: Jos rangaistusvaatimuksen saanut vastustaa vaatimusta, syyttäjä voi hylätä rangaistusvaatimuksen, määrätä lievemmän rangaistuksen taikka siirtää asian käräjäoikeuden ratkaistavaksi nostamalla asiassa syytteen. Ilmoitus rangaistusvaatimuksen vastustamisesta tulee toimittaa syyttäjävirastoon rangaistusvaatimuksen mukana ilmoitettuna viimeisenä vastustamispäivänä. Ilmoituksen voi toimittaa joko henkilökohtaisesti, postitse, faksilla tai asiamiehen välityksellä.


title: Rangaistusmääräys

text: Rangaistusmääräysmenettelyssä määrättyä sakkorangaistusta ei nykyisen lain mukaan voida muuntaa vankeudeksi, tuomioistuimen määräämä sakkorangaistus sitä vastoin voidaan.


title: Pukinkulma

text: Pukinkulma on alue Vaasassa Palosaarentien ja Gerbyntien risteyksessä. Se on saanut nimensä paikalla sijainneesta Bockin olutpanimosta. Panimotoiminta lakkasi 1986, kunnes se aloitettiin vuonna 2014 uudelleen. Alueella on myös muita yrityksiä.


title: Palontorjunta

text: Palontorjunta tarkoittaa toimia, joilla pyritään estämään tulipalojen syttyminen ja estämään palon leviämistä.


title: Palontorjunta

text: Palontorjuntaa varten on palolaitoksia, joita ylläpitävät yhteiskunnan ohella vapaapalokunnat (VPK).


title: Palontorjunta

text: Eri kohteisiin, kuten maatiloille, ydinvoimaloihin, yrityksiin, on lainsäädännössä annettu paikallisen palontorjunnan tarpeisiin säädöksiä ja ohjeita. Kodin turvaopas antaa ohjeita muun muassa kodin palontorjuntaan.


title: Mari Niskanen

text: Mari Talvikki Niskanen (s. 6. helmikuuta 1970 Helsinki) on suomalainen entinen kestävyysjuoksija, joka edusti Viipurin Urheilijoita.


title: Mari Niskanen

text: Niskanen juoksi SM-tasolla usean kerran mitaleille; hän saavutti yhteensä viisi, arvokkaimpina puolimaratonin kulta vuonna 2002 ja saman vuoden SM-hallikisojen mestaruus 1 500 metriltä. Lisäksi hän juoksi 5 000 ja 10 000 metrillä pronssille vuonna 2000 ja puolimaratonin pronssille 2004. Suomi–Ruotsi-maaottelussa hän oli mukana kahdesti. Hän ei osallistunut kertaakaan nuorten ja aikuisten arvokisoihin.


title: Louise Delamere

text: Louise Delamere (s. 1969) on brittiläinen näyttelijä. Hän tuli tunnetuksi roolistaan (Lia) televisiosarjassa "Syntiset sisaret" (2004–2006). Hän on esiintynyt myös muun muassa "The Chatterley Affairissa" ja "Torchwoodin" jaksoissa.


title: Louise Delamere

text: Delamere syntyi Wallaseyssä, Englannissa, ja opiskeli Glasgow'n Royal Scottish Academy of Music and Dramassa. Hän sai miehensä, näyttelijä Stephen Manganin kanssa Harry-pojan lokakuussa 2007.


title: Sunetra Sarker

text: Sunetra Sarker Corfield (s. 1973) on brittiläinen näyttelijä. Hänet tunnetaan parhaiten tohtori Zoe Hannan roolista televisiosarjassa "Casualty" (ennen "Sairaalaelämää"), sekä sarjoista "Brookside" ja "Syntiset sisaret".


title: Sunetra Sarker

text: Sarker sai 9. kesäkuuta 2005 miehensä Nick Corfieldin kanssa ensimmäisen lapsensa, Noahin. Vuonna 2007 hän aloitti pitkäaikaisen roolin Casualty-sarjassa, ja vuonna 2015 Sarker kilpaili Iso-Britannian "Strictly Come Dancing" -sarjassa, jonka vastine Tanssii tähtien kanssa -sarja on Suomessa.


title: Cagliarin maakunta

text: Cagliarin maakunta (, ) oli yksi Italian maakunnista.


title: Cagliarin maakunta

text: Vuoden 2017 alusta alkaen sen korvasi Cagliarin metropolikaupunki, joka muodostettiin 17:stä Cagliarin maakunnan kaikkiaan 71 kunnasta.


title: Cagliarin maakunta

text: Cagliarin maakunta sijaitsi Sardinian saaren ja autonomisen Sardinian alueen eteläosassa. Maakunnan pinta-ala oli 4 596 km ja asukasluku noin 560 000. Maakunnan pääkaupunki oli Cagliari.


title: Cagliarin maakunta

text: Cagliarin maakunnan väekkäimmät kunnat olivat (31.12.2015):


title: Stephen Mangan

text: Stephen Mangan (s. 22. heinäkuuta 1972) on brittiläinen näyttelijä. Hänet tunnetaan Guy Secretanin roolista televisiosarjassa "Vikatikki".


title: Stephen Mangan

text: Mangan valmistui Cambridgesta ja Royal Academy of Dramatic Artista. Hän on naimisissa näyttelijäkollegansa Louise Delameren kanssa ja sai ensimmäisen lapsensa, Harryn, lokakuussa 2007.


title: Stephen Mangan

text: Mangan on esiintynyt myös teatterissa ja elokuvissa. Jälkimmäisten joukossa on "Festival" (2005).


title: Tamsin Greig

text: Tamsin Greig (s. 23. helmikuuta 1966) on brittiläinen näyttelijä. Hänet tunnetaan rooleista muiden muassa televisiosarjoissa "Kirjava joukko" (Fran Katzenjammer) ja "Vikatikki" (tri Caroline Todd). Hän on myös esittänyt vuodesta 1991 lähtien Debbie Aldridgea radiokuunnelmassa "The Archers".


title: Tamsin Greig

text: Greig on naimisissa näyttelijäkollegansa Richard Leafin kanssa.


title: Tamsin Greig

text: Greig on myös tunnettu teatterinäyttelijä, joka voitti Laurence Olivier -palkinnon roolistaan näytelmässä "Paljon melua tyhjästä". Hän on ollut myös Bafta-ehdokkaana.


title: Nuoron maakunta

text: Nuoron maakunta (, ) on maakunta Sardinian alueella Italiassa.


title: Nuoron maakunta

text: Nuoron maakunnan pinta-ala on 5 638 km ja asukasluku noin 210 000. Maakunta muodostuu 74 kunnasta, ja sen pääkaupunki on Nuoro.


title: Nuoron maakunta

text: Nuoron maakunta sijaitsee Sardinian itäosassa.


title: Nuoron maakunta

text: Ogliastran maakunta – pois lukien Seuin kunta, josta tuli osa Etelä-Sardinian maakuntaa – liitettiin Nuoron maakuntaan 1.1.2017.


title: Nuoron maakunta

text: Nuoron maakunnan väekkäimmät kunnat ovat (vakituiset asukkaat 1.1.2017):


title: Don Poile

text: Don Poile (s. 1. kesäkuuta 1932) on entinen kanadalainen jääkiekkoilija. Hänen NHL-seuranaan oli 1950-luvulla Detroit Red Wings. Pitempään hän pelasi WHL-tasolla Edmonton Flyersissa.


title: Don Poile

text: Poile on vuonna 2005 kuolleen jääkiekkoilijakollegansa Bud Poilen veli.


title: Bud Poile

text: Norman Robert "Bud" Poile (10. helmikuuta 1924 – 4. tammikuuta 2005) oli kanadalainen jääkiekkoilija ja jääkiekkovalmentaja. Hän on kuulunut Hockey Hall of Fameen vuodesta 1990. Hän sai vuonna 1989 Lester Patrick Trophyn.


title: Bud Poile

text: Poilen NHL-seuroina olivat peliuran aikana Toronto Maple Leafs, Chicago Blackhawks, Detroit Red Wings, New York Rangers ja Boston Bruins. Hän vetäytyi vuonna 1954 ja jatkoi valmentajana.


title: Bud Poile

text: Poile kuoli 80-vuotiaana kärsittyään Parkinsonin taudista. Hän veljensä oli jääkiekkoilija Don Poile ja poikansa Nashville Predatorsin General Manager David Poile.


title: Viktor Tihonov (nuorempi)

text: Viktor Vasiljevitš Tihonov (, s. 12. toukokuuta 1988 Riika, Latvian SNT, Neuvostoliitto) on venäläinen jääkiekkohyökkääjä, joka edustaa KHL:ssä pelaavaa SKA Pietaria.


title: Viktor Tihonov (nuorempi)

text: Tihonov kasvoi Yhdysvalloissa. Hänen isänsä Vasili Tihonov oli San Jose Sharksin apulaisvalmentaja kausien 1993–1996 ajan. Perhe asui Los Gatosissa ja Viktor Tihonov pelasi nuorisokiekkoa Santa Clara Blackhawksissa. Seuraavaksi Tihonov asui Kansas Cityssä ja Kentuckyssä, joissa hänen isänsä valmensi farmijoukkueita. Tämän jälkeen tie vei Eurooppaan, ensin muutamaksi vuodeksi Suomeen ja Ruotsiin ja lopulta takaisin Venäjälle.


title: Viktor Tihonov (nuorempi)

text: Tihonov pelasi ensimmäiset ottelunsa Venäjän pääsarjassa kaudella 2006–2007, jolloin pelasi neljä ottelua Severstal Tšerepovetsissa. Kaudella 2007–2008 Tihonov pelasi 43 ottelua Tšerepovetsissa. Tihonov valittiin vuoden 2008 jääkiekon nuorten MM-kisojen parhaaksi hyökkääjäksi ja tähdistökentälliseen. Venäjä voitti kisoista pronssia. Phoenix Coyotes varasi hänet ensimmäisellä kierroksella (sijalla 28) vuoden . Phoenix teki Tihonovin kanssa tulokassopimuksen heinäkuussa 2008.


title: Viktor Tihonov (nuorempi)

text: Tihonov pelasi kaudella 2008–2009 Phoenixissä 61 NHL-ottelua. Hän aloitti kauden 2009–2010 Phoenixin farmijoukkueessa, jossa pelasi 18 ottelua ennen kuin marraskuun 2009 lopulla Phoenix lainasi hänet loppukauden ajaksi KHL:ään. Pelattuaan kauden 2010–2011 AHL:ssä Tihonov palasi Venäjälle kaudeksi 2011–2012 SKA Pietarin joukkueeseen. Kaudesta 2012 Viktor on jatkanut SKA Pietarin joukkueessa.


title: Viktor Tihonov (nuorempi)

text: Tihonov oli voittamassa maailmanmestaruutta Venäjän maajoukkueessa MM-kisoissa 2014. Hän voitti turnauksen maali- ja pistepörssin tehoilla 8+8=16, ja valittiin kisojen parhaaksi hyökkääjäksi.


title: Viktor Tihonov (nuorempi)

text: Hänen isänsä oli SM-liigassakin valmentanut Vasili Tihonov ja isoisänsä kuuluisa Neuvostoliiton maajoukkuevalmentaja Viktor Tihonov.


title: Viktor Tihonov (nuorempi)

text: Tihonovilla on vaimo ja lapsi.


title: Eerikkilän urheiluopisto

text: Eerikkilän urheiluopisto (myös: "Eerikkilä") on 1949 perustettu liikunta- ja vapaa-ajankeskus Tammelan kunnassa Ruostejärven rannalla. Keskeistä osaamista ovat suomalaisen terveysliikunnan kehittäminen ja valmennuskeskuspalvelut erityisesti jalkapallon ja salibandyn harrastajille. Lisäksi urheiluopistolla koulutetaan liikunnan ja eräopastuksen ammattilaisia.


title: Eerikkilän urheiluopisto

text: Opiston toimitusjohtaja on Petri Jakonen.


title: Eerikkilän urheiluopisto

text: ”Suomalainen jalkapalloilu ei kehity, ellei Suomessa ole sille omaa valmennuskeskusta.” Tämä Suomen Palloliiton silloisen puheenjohtajan Erik von Frenckellin ajatus vaikutti ratkaisevasti Eerikkilän urheiluopiston perustamiseen vuonna 1949. Tammelan kunnassa sijaitsevan Saaren kartanon isäntä Frenckell myi omistamansa kartanon maista 17 hehtaarin alueen Palloliitolle urheiluopiston perustamista varten. Hinta oli muodollinen, markka hehtaarilta. Paikka oli ihanteellinen lajin valmennus- ja koulutustyötä ajatellen.


title: Eerikkilän urheiluopisto

text:
Vaikka Eerikkilä siirtyi jo 1950-luvun alussa Palloliiton omistuksesta itsenäisen omistajasäätiön, Palloilu Säätiön haltuun, jalkapallon asema Eerikkilän kehityksessä on ollut keskeinen. Eerikkilä muuttui lakisääteiseksi urheiluopistoksi vuonna 1983.
Jalkapalloilun kehittäminen on ohjannut opiston investointeja vuosien varrella. Täysimittainen jalkapallohalli rakennettiin 1998, lämmitettävä keinonurmikenttä 2005, lämmitettävä luonnonnurmikenttä 2008 ja jalkapallostadion Eerikkilä Areena 2013. Yhteistyössä Suomen Palloliiton kanssa kehitetty Sami Hyypiä Akatemia toimii Eerikkilässä.
Jalkapallohallin valmistuttua vanha liikuntahalli kunnostettiin tarkoituksenmukaiseksi sisäpalloilulajeille, erityisesti salibandylle. Samalla aloitettiin vuonna 1999 läheinen yhteistyö Suomen Salibandyliiton kanssa.


title: Eerikkilän urheiluopisto

text: Eerikkilässä käy vuosittain 60 000 asiakasta, joista jalkapallon ja salibandyn harrastajat muodostavat suurimman osan. Lajien parissa Eerikkilässä käy sekä harrastajia että kilpa- ja huippu-urheilijoitakin kotimaasta ja ulkomailta. Lisäksi opiskelijat, yritysryhmät, perheet ja muut vapaa-ajan liikkujat ovat urheiluopiston käyttäjiä.


title: Eerikkilän urheiluopisto

text: Eerikkilä on myös vahva alueellinen matkailukohde Lounais-Hämeessä Forssan seudulla.


title: Eerikkilän urheiluopisto

text: Opistolla on oma lämpökeskus, jonka energiamuotona on kotimainen puupelletti.


title: Rachel Sibner

text: Rachel Sibner (s. 7. helmikuuta 1991) on yhdysvaltalainen näyttelijä. Hän esiintyi Lisa Zemon roolissa Nickelodeonin "Ned's Declassified" -ohjelmassa.


title: Rudi Garcia

text: Rudi Garcia (s. 20. helmikuuta 1964) on ranskalainen jalkapallovalmentaja ja entinen pelaaja. Lokakuusta 2016 lähtien hän on toiminut Olympique Marseillen päävalmentajana.


title: Rudi Garcia

text: Garcia aloitti jalkapalloilun jo nuorella iällä. Hän pelasi AS Corbeil-Essonnes’n ja ES Viry-Châtillon’n juniorijoukkueissa, kunnes siirtyi vuonna 1982 Lille OSC:n organisaatioon. Garcia edusti seuraa kaikkiaan kuusi vuotta pelaten yli 170 ottelua. Vuonna 1988 Division 1:een noussut SM Caen hankki Garcian riveihinsä. Robert Nouzaret’n ja Daniel Jeandupeux’n alaisuudessa Garcia edusti Caenia kolmen kauden ajan. Loukkaantumiset pilasivat hänen pelivuotensa ja 1991 hän siirtyi pieneen FC Martigues’n joukkueeseen, jossa hän lopetti vammojen vuoksi seuraavana vuonna aktiivisen peliuransa vasta 28-vuotiaana.


title: Rudi Garcia

text: Vuonna 1994 Garcia palasi takaisin kotiin liittyen kasvattajaseuransa AS Corbeil-Essonnes’n organisaatioon pelaaja-valmentajana. Garcia luotsasi seuraa neljän vuoden ajan ja 1997 seura juhli Pariisin alueen Division d’Honneurin voittoa. 1998 Garcia liittyi AS Saint-Étiennen organisaatioon nousten apulaisvalmentajaksi 1999. Garcia työskenteli apulaisvalmentajana ja joukkueenjohtajana Robert Nouzaret’n ja John Toshackin alaisuudessa. Kun walesilaisvalmentaja Toshack lähti joulukuussa 2000 Real Sociedadiin, nousi Garcia yhdessä maalivahtilegenda Jean-Guy Wallemmen kanssa joukkueen vastuuvalmentajaksi.